APSTIPRINĀTS

SIA „SALTAVOTS” iepirkuma komisijas

2019. gada 24. oktobra sēdē

SIA „SALTAVOTS”

TIRGUS IZPĒTES

**„Ūdensapgādes un sadzīves kanalizācijas tīklu izbūve Pīlādžu ielā, Peltēs, Siguldas pagastā, Siguldas novadā”**

(tirgus izpētes identifikācijas Nr. SA 2019 15)

nolikums

Sigulda 2019

Saturs

[Saturs 2](#_Toc511216080)

[1. Tirgus izpētes mērķis 3](#_Toc511216081)

[2. Pasūtītājs 3](#_Toc511216082)

[3. Pretendents 3](#_Toc511216083)

[4. Papildus informācijas saņemšana par tirgus izpēti 3](#_Toc511216084)

[5. Tirgus izpētes termiņi 4](#_Toc511216085)

[6. Iepirkuma priekšmeta raksturojums 4](#_Toc511216086)

[7. Piedāvājuma iesniegšana tirgus izpētei 4](#_Toc511216087)

[8. Pretendenta kvalifikācijas prasības 5](#_Toc511216088)

[9. Nosacījumi dalībai tirgus izpētē 6](#_Toc511216089)

[10. Iesniedzamie dokumenti 6](#_Toc511216090)

[11. Piedāvājumu izvērtēšana 8](#_Toc511216091)

[12. Būvdarbu līgums 9](#_Toc511216092)

[13. Piedāvājumu atvēršanas sanāksme 9](#_Toc511216093)

[14. Komisijas tiesības un pienākumi 9](#_Toc511216094)

[15. Pretendenta tiesības un pienākumi 9](#_Toc511216095)

Pielikumi:

[1. pielikums](#_Toc511216096)

[2. pielikums](#_Toc511216097)

[3. pielikums](#_Toc511216098)

3.1. pielikums

[4. pielikums](#_Toc511216099)

[5. pielikums](#_Toc511216100)

6. pielikums

7. pielikums

1. Tirgus izpētes mērķis
   1. Tirgus izpētes mērķis ir noteikt saimnieciski visizdevīgāko piedāvājumu ūdensapgādes un sadzīves kanalizācijas tīklu izbūvei Pīlādžu ielā, Peltēs, Siguldas pagastā, Siguldas novadā saskaņā ar Tehnisko specifikāciju (Nolikuma 2. pielikums) un būvprojektu „Ūdensapgādes un sadzīves kanalizācijas tīklu izbūve Pīlādžu ielā, Peltēs, Siguldas pagastā, Siguldas novadā” (turpmāk- būvprojekts) (Nolikuma 3. pielikums)
   2. Tirgus izpētes identifikācijas Nr. SA 2019 15
2. Pasūtītājs
   1. Pasūtītājs ir SIA „SALTAVOTS” reģ. Nr. 40103055793, Lakstīgalas iela 9B, Sigulda, Siguldas novads, LV-2150; e-pasta adrese: saltavots@saltavots.lv
   2. Kontaktpersonas, kuras pilnvarotas sniegt organizatoriska rakstura informāciju par:
      1. tirgus izpētes nolikumu – Silvija Zaharāne, tālrunis 67971729, e-pasts: [silvija.zaharane@saltavots.lv](mailto:silvija.zaharane@saltavots.lv);
      2. Tehnisko specifikāciju – Jānis Vīcieps, tālrunis 29195125 e-pasts:lorupe@saltavots.lv
   3. Ne Pasūtītājs, ne iepirkuma komisija (turpmāk – komisija) neuzņemas nekādu atbildību par Pretendenta izmaksām piedāvājuma sagatavošanai un iesniegšanai neatkarīgi no tirgus izpētes rezultātiem.
3. Pretendents
   1. Par tirgus izpētes Pretendentu var būt jebkurš no šādiem piegādātājiem, kas piedāvā tirgū veikt būvdarbus, un, kas iesniedzis piedāvājumu tirgus izpētes nolikumā (turpmāk – Nolikums) noteiktajā kārtībā:
      1. fiziskā persona;
      2. juridiskā persona;
      3. personālsabiedrība (pilnsabiedrība vai komandītsabiedrība), kurai nav juridiskās personas statuss;
      4. piegādātāju apvienība (turpmāk – pretendents).
   2. Visiem Pretendentiem tirgus izpētē piemēro vienādus noteikumus.
   3. Ja piedāvājumu tirgus izpētei iesniedz piegādātāju apvienība, piedāvājumam jāpievieno visu apvienības dalībnieku parakstīta vienošanās par dalību tirgus izpētē, katram apvienības dalībniekam izpildei nododamo daļu (apjoms procentos no līgumcenas un apraksts) un pārstāvības tiesībām parakstīt un iesniegt piedāvājumu.
   4. Ja piegādātāju apvienību atzīst par tirgus izpētes uzvarētāju, tās dalībnieki pirms iepirkuma līguma noslēgšanas nodibina vai nu personālsabiedrību, vai arī noslēdz sabiedrības līgumu, iesniedzot Pasūtītājam sabiedrības līguma apliecinātu kopiju. Neizpildot šajā punktā minēto prasību, Pasūtītājs uzskatīs, ka piegādātāju apvienība ir atteikusies noslēgt iepirkuma līgumu.
4. Papildus informācijas saņemšana par tirgus izpēti
   1. Visi interesenti nolikumu var saņemt elektroniskā veidā SIA „SALTAVOTS” tīmekļvietnē [www.saltavots.lv](http://www.saltavots.lv) vai drukātā veidā vienas darbdienas laikā pēc attiecīgā pieprasījuma saņemšanas dienas, ja ir veikta Pasūtītāja rēķinā norādītā samaksa, kas atbilst Nolikuma kopijas pavairošanas un nosūtīšanas faktiskajiem izdevumiem.
   2. Visu informāciju par tirgus izpētes norisi, kā arī atbildes uz ieinteresēto piegādātāju jautājumiem komisija sniedz rakstiski.
   3. Ieinteresētais piegādātājs jautājumu par tirgus izpētes nolikumu uzdod rakstiskā veidā, nosūtot to pa pastu, e-pastu uz nolikuma 2.1.punktā norādīto adresi un/vai uz nolikuma 2.2.punktā norādīto kontaktpersonu e-pastu. Pasūtītājs vienas darbdienas laikā nosūta apstiprinājumu par e-pasta saņemšanu.
   4. Ja komisija no ieinteresētā piegādātāja saņem rakstisku jautājumu par tirgus izpētes norisi, atbildi tā sniedz rakstiskā veidā 2 (divu) darbdienu laikā no jautājuma saņemšanas dienas, bet ne vēlāk kā 2 (divas) darbdienas pirms piedāvājumu iesniegšanas termiņa beigām, ja jautājums ir saņemts savlaicīgi. Par jautājuma saņemšanas dienu uzskata pa pastu saņemtās vēstules reģistrācijas SIA „SALTAVOTS” lietvedībā datumu, datumu, kad vēstule personīgi iesniegta Pasūtītājam, bet pa elektronisko pastu saņemtajām vēstulēm – saņemšanas datumu, kas norādīts attiecīgajā tehniskajā līdzeklī.
   5. Komisija sniegto skaidrojumu kopā ar uzdoto jautājumu, bet, nenorādot jautājuma iesniedzēju, publicē SIA „SALTAVOTS” tīmekļvietnē [www.saltavots.lv](http://www.saltavots.lv). Ieinteresētā piegādātāja pienākums ir pastāvīgi sekot SIA „SALTAVOTS” tīmekļvietnē publicētajai informācijai un ievērtēt to savā piedāvājumā.

Komisija sniegto skaidrojumu nosūta jautājuma uzdevējam pa e-pastu.

1. Tirgus izpētes termiņi
   1. **Piedāvājumu iesniegšana notiek līdz 2019. gada 4. novembra plkst.10.00** Lakstīgalas ielā 9B, Siguldā, LV-2150, 12. kabinetā. Piedāvājumu atvēršanas procedūra notiek 2019. gada 4. novembrī plkst.10.00 Lakstīgalas ielā 9B, Siguldā, LV-2150, 5. kabinetā.
2. Iepirkuma priekšmeta raksturojums
   1. Iepirkuma priekšmets ir ūdensapgādes un sadzīves kanalizācijas tīklu izbūve (turpmāk – Darbi) **s**askaņā ar Pasūtītāja izstrādāto Tehnisko specifikāciju (Nolikuma 2. pielikums) un būvprojektu (Nolikuma 3. pielikums).
   2. Līguma izpildes laiks un vieta:

6.2.1. Līguma izpildes termiņš ir **13 (trīspadsmit) kalendārās nedēļas**[[1]](#footnote-1) no līguma parakstīšanas dienas, neskaitot tehnoloģisko pārtraukumu, ja tāds klimatisko apstākļu dēļ būs nepieciešams. Līguma izpildes termiņā ir jāievērtē laiks inženierbūves pieņemšanai ekspluatācijā.

6.2.2. Līguma izpildes vieta – Pīlādžu ielas posms Peltēs, Siguldas pagastā, Siguldas novadā.

1. Piedāvājuma iesniegšana tirgus izpētei
   1. Pretendents:

a. piedāvājuma oriģinālu papīra formātā;

b. piedāvājumu elektroniskā datu nesējā (piemēram, CD) pdf formātā visus piedāvājuma dokumentus un papildus finanšu piedāvājumu excel formātā

iesniedz aizlīmētā aploksnē vai paketē kura ir marķēta šādi:

- pasūtītāja adrese;

- pretendenta nosaukums un juridiskā adrese;

šāda atzīme: Tirgus izpētei „Ūdensapgādes un sadzīves kanalizācijas tīklu izbūve Pīlādžu ielā, Peltēs, Siguldas pagastā, Siguldas novadā”(iepirkuma identifikācijas Nr. SA 2019 15). Neatvērt **līdz 2019. gada 4. novembra plkst.10.00”.**

* 1. Pretendents piedāvājumu iesniedz šādā adresē:

SIA „SALTAVOTS”

Lakstīgalas ielā 9B, Siguldā, Siguldas novadā, LV-2150.

* 1. Pretendents piedāvājumu iesniedz līdz **2019. gada 4. novembra plkst. 10.00.** Pēc šī termiņa piedāvājumus nepieņem.
  2. Ja Pretendents nosūta piedāvājumu pa pastu, tas nodrošina piedāvājuma saņemšanu līdz nolikuma 7.3. punktā noteiktajam termiņam. Pēc norādītā termiņa pa pastu saņemtie piedāvājumi netiks pieņemti.
  3. Pretendents drīkst iesniegt tikai vienu piedāvājuma variantu.
  4. Pretendents piedāvājumu iesniedz:
     1. oriģinālu drukātā dokumenta veidā vienā eksemplārā, kur visi piedāvājuma dokumenti ir cauršūti vai cauraukloti, nostiprinot auklas galus un apliecinot lapu skaitu. Piedāvājums jānoformē tā, lai novērstu iespēju nomainīt lapas, nesabojājot nostiprinājumu;
  5. Pretendenta piedāvājuma sastāvā ir jāiekļauj Nolikuma 10. punktā norādītie dokumenti.
  6. Pretendents norāda tās piedāvājuma daļas, kuras satur komercnoslēpumu.
  7. Pretendenta piedāvājumu paraksta persona, kurai ir tiesības pārstāvēt pretendentu, vai tās pilnvarota persona. Pilnvara ir jāiesniedz kopā ar piedāvājumu un jāiesien vienā sējumā kopā ar pieteikumu.
  8. Pretendents piedāvājumu iesniedz latviešu valodā. Pretendents piedāvājumā var iesniegt dokumentu oriģinālus vai to atvasinājumus. Piedāvājumā iesniegtajiem dokumentiem – oriģināliem vai to kopijām, kuri ir citā valodā, Pretendents iesniedz arī to tulkojumu latviešu valodā, kura pareizību apliecina Pretendents. Pretendents ir tiesīgs visu piedāvājumā iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts.
  9. Pretendents jebkurā laikā līdz piedāvājumu iesniegšanas termiņa beigām var atsaukt vai grozīt savu piedāvājumu. Paziņojums par izmaiņām sagatavojams, marķējams un nosūtāms tāpat kā piedāvājuma oriģināls un ar norādi, ka tās ir sākotnējā piedāvājuma izmaiņas. Piedāvājuma atsaukšanai ir bezierunu raksturs un tā izslēdz tālāku līdzdalību tirgus izpētē.

1. Pretendenta kvalifikācijas prasības
   1. Lai pierādītu atbilstību Pretendenta kvalifikācijas prasībām, Pretendents drīkst balstīties uz citu personu (tai skaitā apakšuzņēmēju) iespējām, neatkarīgi no savstarpējo attiecību tiesiskā rakstura:
      1. šādā gadījumā Pretendents pieteikumā dalībai iepirkuma procedūrā (1. pielikums) norāda visas personas, uz kuru iespējām savas kvalifikācijas pierādīšanai tas balstās, un pierāda Pasūtītājam, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos ar Pretendentu par sadarbību un/vai resursu nodošanu Pretendenta rīcībā konkrētā līguma izpildei. Apliecinājumus un vienošanās par sadarbību un/vai resursu nodošanu Pretendents var aizstāt ar jebkuriem cita veida dokumentiem, ar kuriem Pretendents spēj pierādīt, ka nepieciešamie resursi Pretendentam būs pieejami un tiks izmantoti līguma izpildes laikā, atkarībā no nodoto resursu veida. Iesniegtajiem dokumentiem (tai skaitā, apliecinājumiem vai vienošanās) jābūt pietiekamiem, lai pierādītu Pasūtītājam Pretendenta spēju izpildīt iepirkuma līgumu, kā arī to, ka visā līguma izpildes laikā Pretendents faktiski izmantos tā uzņēmēja resursus, uz kura iespējām tas balstās savas kvalifikācijas pierādīšanai;
      2. Pretendents var balstīties uz citu personu iespējām tikai tad, ja šīs personas veiks iepirkuma līgumā norādīto saistību izpildi.
   2. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi piegādātāju apvienības dalībnieki (ja piedāvājumu iesniedz piegādātāju apvienība), kā arī personas (t.sk. apakšuzņēmēji), uz kuras iespējām Pretendents balstās, lai apliecinātu, ka tā kvalifikācija atbilst tirgus izpētes dokumentos noteiktajām prasībām, kā arī apakšuzņēmēji, kura veicamo būvdarbu vērtība ir vismaz 10 (desmit) procenti no kopējās līguma vērtības, normatīvajos tiesību aktos noteiktajos gadījumos **ir reģistrēti Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs.**
   3. Pretendents, personālsabiedrības biedrs, piegādātāju apvienības dalībnieks (ja piedāvājumu iesniedz personālsabiedrība vai piegādātāju apvienība), apakšuzņēmējs, kura veicamo būvdarbu vērtība ir vismaz 10 (desmit) procenti no kopējās iepirkuma līguma vērtības, personas, uz kuras iespējām pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, kas veiks Darbus, kuru veikšanai ir nepieciešama reģistrācija Būvkomersantu reģistrā, **ir reģistrēts Būvkomersantu reģistrā vai attiecīgā profesionālā reģistrā ārvalstīs,** vai Pretendentam ir kompetentas institūcijas izsniegta licence, sertifikāts vai cits līdzvērtīgs dokuments, ja attiecīgās valsts normatīvie tiesību akti paredz profesionālo reģistrāciju, licences, sertifikāta vai citu līdzvērtīgu dokumentu izsniegšanu.
   4. Pretendenta pēdējo trīs gadu (2016.; 2017.; 2018. gads) vidējam finanšu apgrozījumam[[2]](#footnote-2) ir jābūt ne mazākam kā EUR 32 000 (trīsdesmit divi tūkstoši euro) bez pievienotās vērtības nodokļa (turpmāk – PVN). Pretendenti, kas dibināti vēlāk, apliecina, ka nostrādātajā periodā vidējais finanšu apgrozījums nav mazāks kā EUR 32 000 (trīsdesmit divi tūkstoši *euro*) bez PVN.
   5. Pretendents iepriekšējo 5 (piecu) gadu (2014., 2015., 2016., 2017.,2018. gads) laikā un līdz piedāvājuma iesniegšanas termiņa beigām ir veicis vismaz **2 (divu) būvobjektu būvdarbus**, kuri uz piedāvājuma iesniegšanas brīdi **pilnībā pabeigti un nodoti ekspluatācijā** un, kur **katra** būvobjekta ārējās centralizētās sadzīves kanalizācijas sistēmas vai ārējās centralizētās ūdensapgādes sistēmas izbūvēto cauruļvadu garums ir vismaz **100** (viens simts) **metri.** Ja Pretendents ir piegādātāju apvienība, tad piegādātāju apvienības dalībniekiem kopā jāatbilst šajā punktā noteiktajai prasībai;
   6. Pretendenta piedāvātajam atbildīgajam **būvdarbu vadītājam ir spēkā esošs būvprakses sertifikāts** **ūdensapgādes un kanalizācijas būvdarbu vadīšanas jomā.** Ārvalstu pretendenta darbu vadītāja kvalifikācijai jāatbilst speciālista reģistrācijas valsts prasībām noteiktu pakalpojumu sniegšanai. Pretendents iesniedz apliecinājumu, ka tā piesaistītais ārvalstu speciālists ir tiesīgi sniegt konkrētos pakalpojumus, kā arī gadījumā, ja ar Pretendentu tiks noslēgts Līgums, tas ne vēlāk kā 5 (piecu) darbdienu laikā no Līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā.
2. Nosacījumi dalībai tirgus izpētē
   1. Pretendentu no dalības tirgus izpētē izslēdz šādos gadījumos:
      1. ir konstatēts, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 euro. Attiecībā uz Latvijā reģistrētiem un pastāvīgi dzīvojošiem pretendentiem komisija ņem vērā informāciju, kas ievietota Valsts ieņēmumu dienesta tīmekļvietnē pieejamajā parādnieku reģistrā. Ja nodokļu parādi pārsniedz 150 euro, komisija rīkojas saskaņā ar Sabiedrisko pakalpojumu sniedzēju iepirkumu likuma 48. panta septītās daļas un astotās daļas regulējumu. Gadījumā, ja nodokļu parāds 150 euro apmērā tiek pārsniegts personai, uz kuras iespējām Pretendents balstās, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 48. panta devītajā daļā paredzēto;
      2. ir pasludināts Pretendenta maksātnespējas process, apturēta Pretendenta saimnieciskā darbība vai Pretendents tiek likvidēts.
   2. Komisija attiecībā uz Pretendentu, kuram būtu piešķiramas līguma slēgšanas tiesības, kā arī personu (t.sk. apakšuzņēmēju), uz kuras iespējām tas balstījies, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, ja nav publiski pieejama informācija, pieprasa iesniegt kompetentu institūciju izziņas, kas apliecina, ka Pretendentam un personai, uz kuras iespējām Pretendents balstās nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 48. panta devītajā daļā paredzēto.
   3. Kompetento institūciju izsniegtās izziņas un citus dokumentus, ko izsniedz Latvijas institūcijas, Sabiedrisko pakalpojumu sniedzējs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izziņas, ja tās izdotas ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
3. Iesniedzamie dokumenti
   1. **Pieteikums dalībai tirgus izpētē** (Nolikuma 1. pielikums).
   2. Vienošanās atbilstoši Nolikuma 3.3. punkta prasībai (ja attiecināms uz Pretendentu).
   3. Dokuments, kas apliecina piedāvājuma dokumentus parakstījušās, kā arī kopijas, tulkojumus un piedāvājuma daļu caurauklojumus apliecinājušās personas tiesības pārstāvēt Pretendentu iepirkuma procedūras ietvaros. Ja dokumentus, kas attiecas tikai uz atsevišķu personālsabiedrības biedru vai personu apvienības dalībnieku paraksta, kā arī kopijas un tulkojumus apliecina attiecīgā personālsabiedrības biedra vai personu apvienības dalībnieka pilnvarota persona, jāiesniedz dokuments vai dokumenti, kas apliecina šīs personas tiesības pārstāvēt attiecīgo personālsabiedrības biedru vai personu apvienības dalībnieku iepirkuma procedūras ietvaros. Juridiskas personas pilnvarai pievieno dokumentu, kas apliecina pilnvaru parakstījušās paraksttiesīgās amatpersonas tiesības pārstāvēt attiecīgo juridisko personu.
   4. Apliecinājumu vai vienošanos par sadarbību un/vai resursu nodošanu vai jebkuru citu dokumentu atbilstoši nolikuma 8.1. punkta prasībai, ja Pretendents kvalifikācijas apliecināšanai balstās uz citām personām (ja attiecināms uz Pretendentu).
   5. Ārvalstīs reģistrēts Pretendents iesniedz komercreģistra vai līdzvērtīgas komercdarbību regulējošas iestādes ārvalstīs izdotas reģistrācijas apliecības vai izziņas kopiju. **Latvijā reģistrētiem pretendentiem nav jāiesniedz dokumenta kopija, kura pierāda reģistrāciju Uzņēmumu reģistrā, jo komisija pārbauda pretendenta reģistrācijas faktu Uzņēmumu reģistra tīmekļvietnē** [**www.ur.gov.lv**](http://www.ur.gov.lv)
   6. Ārvalstīs reģistrētam pretendentam ir jāiesniedz attiecīgajā ārvalstī izsniegtas licences vai cita dokumenta kopija, ja attiecīgās valsts, kurā reģistrēts pretendents, normatīvie akti tādu pieprasa, par komercdarbības veikšanu būvniecībā. **Latvijā reģistrētiem pretendentiem nav jāiesniedz dokumenta kopija, kura pierāda reģistrāciju Latvijas Republikas Būvkomersantu reģistrā, jo komisija pārbauda pretendenta tiesības veikt būvdarbus interneta tīmekļvietnē** [**https://bis.gov.lv**](https://bis.gov.lv)
   7. Pretendenta izziņa par Pretendenta finanšu apgrozījumu par 2016. gadu, 2017. gadu, 2018. gadu, norādot apgrozījumu par katru gadu atsevišķi un kopā. Uzņēmumiem, kas dibināti vēlāk apliecinājums par gada finanšu apgrozījumu nostrādātajā periodā.
   8. Pretendenta apstiprināts Pretendenta iepriekšējos piecos gados veikto līdzvērtīgo būvdarbu saraksts atbilstoši Veikto būvdarbu saraksta veidnei (Nolikuma 4. pielikums) un sarakstā norādīto objektu pieņemšanas ekspluatācijā aktu kopijas vai ārvalstu pretendentu gadījumā līdzvērtīgs dokuments.
   9. Ārvalstu atbildīgā būvdarbu vadītāja piesaistes gadījumā Pretendents iesniedz apliecinājumu, ka tā piesaistītais ārvalstu speciālists ir tiesīgi sniegt konkrētos pakalpojumus, kā arī gadījumā, ja ar pretendentu tiks noslēgts iepirkuma līgums, tas ne vēlāk kā 5 (piecu) darbdienu laikā no Līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā. Pasūtītājam būs jāiesniedz atzīšanas institūcijas izsniegta atļauja par īslaicīgo pakalpojumu sniegšanu (vai arī atteikumu izsniegt atļauju), tiklīdz speciālists to saņems. **Pretendenta piedāvātajam atbildīgajam būvdarbu vadītājam, kurš ir reģistrēts Latvijas Būvniecības informācijas sistēmā, nav jāiesniedz dokumenta kopija, kura apliecina Nolikuma 8.6. punkta prasības, jo komisija par atbilstību pārliecināsies interneta tīmekļvietnē** [**https://bis.gov.lv**](https://bis.gov.lv)
   10. **Tehniskais piedāvājums** saskaņā ar Nolikumam pievienoto veidni „Tehniskā piedāvājuma sagatavošanas vadlīnijas ” (Nolikuma 5. pielikums).
   11. **Finanšu piedāvājums**

10.9.1. Finanšu piedāvājums saskaņā ar Nolikuma 6. pielikuma veidni.

10.9.3. Pretendents Finanšu piedāvājumā informāciju norāda *euro* bez pievienotās vērtības nodokļa **ar precizitāti divas zīmes aiz komata.**

* 1. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai Nolikumā noteiktajām pretendentu atlases prasībām. Ja Pretendents izvēlējies iesniegt Eiropas vienoto iepirkuma procedūras dokumentu, tas iesniedz šo dokumentu arī par katru personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par katru tā norādīto apakšuzņēmēju, kura sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Pretendents var Pasūtītājam iesniegt Eiropas vienoto iepirkuma dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza. Eiropas vienotais iepirkuma procedūras dokuments (ESPD) atrodas vietnē <https://ec.europa.eu/growth/tools-databases/espd/filter?lang=lv>. Ja Pretendents, kuram būtu piešķiramas iepirkuma līguma slēgšanas tiesības, ir iesniedzis ESPD kā sākotnējo pierādījumu atbilstībai pretendentu atlases prasībām, kas noteiktas paziņojumā par līgumu vai iepirkuma procedūras dokumentos, iepirkuma komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt dokumentus, kas apliecina Pretendenta atbilstību pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datu bāzēs.

1. Piedāvājumu izvērtēšana
   1. Pēc piedāvājumu atvēršanas komisija slēgtās sēdēs veic piedāvājumu izvērtēšanu.
   2. Piedāvājumi, kuri neatbilst Nolikumā noteiktajām noformējuma prasībām tiek noraidīti, ja to neatbilstība Nolikumā noteiktajām noformējuma prasībām ir būtiska.
   3. Komisija pārbauda, vai Pretendenta pieteikums dalībai tirgus izpētē atbilst Nolikumā ietvertajai formai un saturam. Ja pieteikuma dalībai tirgus izpētē neatbilstība Nolikumā noteiktajām noformējuma prasībām ir būtiska, piedāvājums tiek noraidīts.
   4. Komisija veic Pretendentu kvalifikācijas atbilstības pārbaudi. Komisija ir tiesīga pieprasīt skaidrojumus, kuri ir nepieciešami kvalifikācijas prasību izvērtēšanai.
   5. Ja Pretendenta kvalifikācija neatbilst Nolikuma 8. punktā izvirzītajām prasībām, Pretendenta piedāvājums tiek noraidīts.
   6. Komisija pārbauda Tehniskā piedāvājuma atbilstību Nolikuma prasībām. Komisija var pieprasīt Pretendentu sniegt skaidrojumus par Tehniskajā piedāvājumā ietverto informāciju. Ja Pretendenta Tehniskais piedāvājums neatbilst Tehniskajā specifikācijā noteiktajām prasībām, Pretendenta piedāvājums tiek noraidīts.
   7. Komisija pārbauda, vai Finanšu piedāvājums atbilst Nolikumā noteiktajām prasībām, pārbauda vai nav aritmētisko vai pārrakstīšanās kļūdu, vai nav saņemts nepamatoti lēts piedāvājums, kā arī izvērtē un salīdzina piedāvātās līgumcenas.
   8. Par kļūdu labojumu komisija paziņo Pretendentam.
   9. Vērtējot Finanšu piedāvājumu, komisija ņem vērā labojumus.
   10. Ja komisijai Pretendenta piedāvājums šķiet nepamatoti lēts, komisija rīkojas saskaņā ar Sabiedrisko pakalpojumu iepirkuma likuma 59. pantu.
   11. Ja komisija konstatē, ka Pretendenta piedāvājums ir nepamatoti lēts, tas tiek noraidīts.
   12. Ja Finanšu piedāvājums neatbilst Nolikumā noteiktajām prasībām, Pretendenta piedāvājums tiek noraidīts.
   13. Vērtējot piedāvājumu, komisija ņems vērā cenu bez pievienotās vērtības nodokļa.
   14. Piedāvājuma izvēles kritērijs ir saimnieciski visizdevīgākais piedāvājums, kuru nosaka, ņemot vērā cenu.
   15. **Iepirkuma komisija izvēlas piedāvājumu ar viszemāko cenu, kas atbilst Nolikuma prasībām un nav atzīts par nepamatoti lētu.**
   16. Pirms lēmuma par līguma slēgšanas tiesību piešķiršanu, komisija pārbauda, vai attiecībā uz Pretendentu, kā arī personu (t.sk. apakšuzņēmēju), uz kuras iespējām tas balstījies, lai apliecinātu, ka tā kvalifikācija atbilst Nolikumā noteiktajām prasībām un kuram atbilstoši citām paziņojumā par līgumu un tirgus izpētes procedūras dokumentos noteiktajām prasībām un izraudzītajiem piedāvājuma izvēles kritērijiem, būtu piešķiramas līguma slēgšanas tiesības, nav attiecināmi Nolikuma 9. punktā minētie izslēgšanas nosacījumi.
   17. Ārvalstīs reģistrētam Pretendentam un personai (t.sk. apakšuzņēmējiem), uz kuras iespējām Pretendents balstās, Nolikuma 9.1.1. apakšpunkta nosacījumu pārbaudei pēc komisijas pieprasījuma jāiesniedz izziņas no tā reģistrācijas valsts iestādes, ka piedāvājuma iesniegšanas dienā vai dienā, kad pieņemts lēmums par iespējamu piegādes līguma slēgšanas tiesību piešķiršanu, nav nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 euro. Ja minētās izziņas netiek izdotas, tās aizstāj ar zvērestu vai, ja zvēresta došanu attiecīgās valsts normatīvie tiesību akti neparedz, ar paša Pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai tā reģistrācijas (pastāvīgās dzīvesvietas) valstī.
   18. Nolikuma 9.1.2. apakšpunkta nosacījumu pārbaudei, ja nav publiski pieejami dati, pēc komisijas pieprasījuma, Pretendents iesniedz kompetentu institūciju izziņas, kas apliecina, ka Pretendentam un personai, uz kuras iespējām Pretendents balstās (t.sk. apakšuzņēmējiem), nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 48. panta devītajā daļā paredzēto.
2. Būvdarbu līgums
   1. Pasūtītājs, pamatojoties uz Pretendenta piedāvājumu, ar izraudzīto Pretendentu slēdz būvdarbu līgumu atbilstoši līguma veidnei (Nolikuma 7. pielikums).
3. Piedāvājumu atvēršanas sanāksme
   1. Piedāvājumu atvēršana notiek atklātā sanāksmē Nolikuma 5.1. punktā norādītajā vietā un laikā.
   2. Piedāvājumu noformējuma atbilstības, Pretendentu atlasi, tehnisko piedāvājumu atbilstības pārbaudi un piedāvājumu vērtēšanu komisija veic slēgtā sanāksmē.
4. Komisijas tiesības un pienākumi
   1. Komisija savas kompetences ietvaros pieņem lēmumus, kā arī veic citas darbības saskaņā ar Nolikumu.
   2. Komisijas pienākumi:
      1. izskatīt Pretendentu piedāvājumus atbilstoši Nolikumam;
      2. pieņemt lēmumu par tirgus izpētes rezultātiem;
      3. veikt citas normatīvajos aktos un Nolikumā paredzētās darbības.
   3. Komisijas tiesības:
      1. pieprasīt iesniegt rakstisku paskaidrojumu vai papildus informāciju par piedāvājumā ietverto informāciju. Šādu paskaidrojumu pieprasa tikai precizēšanas nolūkos, ja piedāvājumā ietvertā informācija ir nepilnīga vai neprecīza, un tas nedod Pretendentam tiesības jebkādā veidā mainīt savu piedāvājumu;
      2. pieaicināt komisijas darbā atzinumu došanai ekspertus ar padomdevēja tiesībām;
      3. pārliecināties par sniegtās informācijas patiesumu;
      4. labot aritmētiskās kļūdas Pretendentu Finanšu piedāvājumos;
      5. veikt citas darbības, kas izriet no Nolikuma;
      6. pieņemt lēmumu par līguma slēgšanas tiesību piešķiršanu ar saimnieciski visizdevīgākā piedāvājuma iesniedzēju vai pārtraukt tirgus izpēti, neizvēloties nevienu piedāvājumu, ja tam ir objektīvs pamatojums.
   4. Komisija papildus informācijas pieprasījumu Pretendentiem nosūta elektroniski uz Pretendenta pieteikumā norādīto e-pasta adresi.
5. Pretendenta tiesības un pienākumi
   1. Piedalīšanās tirgus izpētē ir Pretendenta brīvas gribas izpausme. Iesniedzot savu piedāvājumu dalībai tirgus izpētē, Pretendents visā pilnībā pieņem un ir gatavs pildīt visas Nolikuma prasības, kā arī likumdošanas aktos paredzētās normas. Ja Pretendenta piedāvājums vai tā daļa būs pretrunā ar Nolikumu, tā netiks akceptēta, un var būt par iemeslu piedāvājuma noraidīšanai.
   2. Pretendentam ir rūpīgi jāizskata un jārespektē visi norādījumi, formas, noteikumi un Tehniskās specifikācijas, kas iekļauti Nolikumā. Gadījumā, ja Pretendents konstatē pretrunas starp kādām Nolikuma daļām vai kāda no Nolikuma daļām viņam nav skaidra, Pretendentam ir jāprasa skaidrojums no komisijas.
   3. Pretendentam ir pilnībā jāsedz piedāvājuma sagatavošanas un iesniegšanas izmaksas.
6. pielikums

Tirgus izpētes nolikumam

Id. Nr. SA 2019 15

SIA „SALTAVOTS”

reģ. Nr. 40103055793

Adrese: Lakstīgalas iela 9B, Sigulda,

Siguldas novads, LV-2150

**PIETEIKUMS DALĪBAI TIRGUS IZPĒTĒ**

**„Ūdensapgādes un sadzīves kanalizācijas tīklu izbūve Pīlādžu ielā, Peltēs, Siguldas pagastā, Siguldas novadā” , id. Nr. SA 2019 15**

<Vietas nosaukums>, <gads>.gada <datums>.<mēnesis>

Iepazinušies ar SIA „SALTAVOTS”, reģ. Nr.: 40103055793, adrese: Lakstīgalas iela 9B, Sigulda, Siguldas novads (turpmāk – Pasūtītājs) organizētās tirgus izpētes **„Ūdensapgādes un sadzīves kanalizācijas tīklu izbūve Pīlādžu ielā, Peltēs, Siguldas pagastā, Siguldas novadā”, id. Nr. SA 2019 15,** nolikumu (turpmāk – nolikums), pieņemot visas nolikumā noteiktās prasības,

|  |  |
| --- | --- |
| Pretendenta nosaukums vai vārds, uzvārds (ja Pretendents ir fiziska persona) |  |
| Vienotais reģistrācijas numurs vai personas kods (ja Pretendents ir fiziska persona) |  |
| Juridiskā adrese |  |
| Biroja adrese |  |
| E-pasta adrese |  |
| Norādīt, vai Pretendents ir mazais vai vidējais uzņēmums[[3]](#footnote-3) |  |
| Kontaktpersona (vārds, uzvārds, amats, telefona Nr.) |  |
| Citas personas (juridisku personu gadījumā: uzņēmumu nosaukumi, **uz kuru iespējām kvalifikācijas pierādīšanai balstās Pretendents**, atbilstoši šī Nolikuma **8.1. punkta** prasībām), t.sk., par katru juridisku personu norādīt, vai tas ir mazais vai vidējais uzņēmums. Fizisku personu gadījumā: vārds uzvārds, personas kods) | *<Aizpilda, ja attiecināms uz Pretendentu>* |

piedāvājam veikt **ūdensapgādes un sadzīves kanalizācijas tīklu izbūvi Pīlādžu ielā, Peltēs, Siguldas pagastā, Siguldas novadā** (turpmāk-Darbi).

Darbus, kuru pabeigšanu apliecinās Siguldas novada būvvaldes inženierbūves pieņemšanas ekspluatācijā akts, veiksim <\_\_\_\_\_\_\_\_\_\_\_\_\_\_\_\_\_> kalendāro nedēļu laikā no līguma parakstīšanas dienas, neskaitot tehnoloģisko pārtraukumu, ja tāds klimatisko apstākļu dēļ būs nepieciešams.

Darbus veiksim saskaņā ar Tehnisko specifikāciju un būvprojektu par kopējo Līgumcenu:

|  |
| --- |
| EUR bez PVN 21% (summa cipariem un vārdiem)  *<Norāda no Finanšu piedāvājuma >* |

Apstiprinām, ka piedāvājums ir spēkā **60 (sešdesmit) dienas** no piedāvājuma iesniegšanas dienas Pasūtītājam.

Ja tiksim atzīti par uzvarētāju apņemamies slēgt būvdarbu līgumu atbilstoši Nolikumā ietvertajiem līguma projektam, Nolikumā noteiktajiem termiņiem un iesniegtajam piedāvājumam. Iesniedzot piedāvājumu dalībai tirgus izpētē, mēs ievērojām visus šajā Nolikumā un normatīvajos aktos paredzētos noteikumus.

Apliecinām, ka esam iepazinušies ar Nolikumā norādītajiem Darbu veikšanas nosacījumiem un garantijas termiņu.

Ar šo mēs uzņemamies pilnu atbildību par iesniegto piedāvājumu, tajā ietverto informāciju, noformējumu, atbilstību Nolikuma prasībām. Visas iesniegtās dokumentu kopijas atbilst oriģinālam, sniegtā informācija un dati ir patiesi.

Neesam iesnieguši nepatiesu informāciju savas kvalifikācijas novērtēšanai.

Apliecinām, ka piedāvājums ir sagatavots neatkarīgi no citiem Pretendentiem un Pretendentam nav konkurenci ierobežojošas priekšrocības tirgus izpētē, jo tas vai ar to saistīta juridiskā persona nav bijusi iesaistīta tirgus izpētes sagatavošanā.

Esam informēti, ka iesniegtos personas datus apstrādās pārzinis – SIA „SALTAVOTS”, juridiskā adrese – Lakstīgalas iela 9B, Sigulda, Siguldas novads, LV-2150, pārziņa iepirkumu veikšanai. Papildu informāciju par minēto personas datu apstrādi var iegūt [www.saltavots.lv/](http://www.saltavots.lv/) Privātuma politika vai iepazīstoties ar to klātienē SIA „SALTAVOTS” klientu daļā.

Informācija, kas pēc Pretendenta domām ir uzskatāma par ierobežotas pieejamības informāciju, atrodas Pretendenta piedāvājuma \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ lpp. un komercnoslēpumu saturoša informācija atrodas Pretendenta piedāvājuma \_\_\_\_\_\_\_\_\_\_\_\_\_\_\_\_\_\_\_lpp.

Pretendenta pārstāvis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*amats, vārds uzvārds, paraksts*

Datums  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**2. pielikums**

Tirgus izpētes nolikumam

Id. Nr. SA 2019 15

**Tehniskās specifikācijas**

Tirgus izpēte

„Ūdensapgādes un sadzīves kanalizācijas tīklu izbūve Pīlādžu ielā, Peltēs, Siguldas pagastā, Siguldas novadā”

identifikācijas Nr. SA 2019 15

**I nodaļa**

**Vispārīga informācija**

1. **Iepirkuma mērķis**

Noteikt saimnieciski visizdevīgāko piedāvājumu ūdensapgādes un sadzīves kanalizācijas tīklu izbūvei Pīlādžu ielas posmā Peltēs, Siguldas pagastā, Siguldas novadā (turpmāk - Darbiem).

**2.** **Vispārīgs līgumā paredzēto Darbu apraksts, būvprojektu īstenošanas nosacījumi, ierobežojumi**

2.1. Iepirkuma priekšmets: ūdensapgādes un sadzīves kanalizācijas tīklu būvdarbi Pīlādžu ielas posmā Peltēs, Siguldas pagastā, Siguldas novadā saskaņā ar būvprojektu „Ūdensapgādes un sadzīves kanalizācijas tīklu izbūve Pīlādžu ielā, Peltēs, Siguldas pagastā, Siguldas novadā” (turpmāk - būvprojekts) (Nolikuma 3. pielikums), Tehniskajām specifikācijām (Nolikuma 2.pielikums) un līguma projekta nosacījumiem (Nolikuma 7.pielikums).

* 1. Iepirkuma līguma izpildes vieta: Pīlādžu iela, Peltēs, Siguldas pagastā, Siguldas novadā.

Līguma izpildes termiņš: Līguma izpildes termiņš ir 13 (trīspadsmit) kalendārās nedēļas[[4]](#footnote-4) no līguma parakstīšanas dienas, neskaitot tehnoloģisko pārtraukumu, ja tāds klimatisko apstākļu dēļ būs nepieciešams. Līguma izpildes termiņā ir jāievērtē laiks inženierbūves pieņemšanai ekspluatācijā.

Līguma izpildē jāievēro ne tikai kopējais Līguma izpildes termiņš, bet arī Darbu posmu izpildes termiņi.

* 1. Izbūves apjomi: Saskaņā ar būvprojektu. Izbūvējamo sadzīves kanalizācijas tīklu garums 133.80 m, ūdensapgādes tīklu garums 107,40 m. Jāveic būvprojektā norādītās būvdarbu teritorijas ielas seguma atjaunošanas darbi un zālāja atjaunošana.

1. **Garantijas**

3.1. Garantijas laiks izpildītajiem Darbiem ir ne mazāk kā 36 (trīsdesmit seši) mēneši, skaitot no dienas, kad inženierbūve pēc Darbu pabeigšanas ir pieņemta ekspluatācijā saskaņā ar Latvijas Republikā spēkā esošo normatīvo aktu prasībām.

1. **Apstiprinājumi, kas jāiegūst Izpildītājam**
   1. 2 (divu) darbdienu laikā pēc Pasūtītāja uzaicinājuma saņemšanas par Līguma noslēgšanu ir jāparaksta Līgums.
   2. Izpildītājam 3 (trīs) darbdienu laikā pēc Līguma noslēgšanas jānodrošina Pasūtītājs ar jebkāda veida informāciju, kas būtu nepieciešama, lai Pasūtītājs Siguldas novada būvvaldē (turpmāk tekstā- Būvvalde) varētu iesniegt dokumentus, lai Būvvalde varētu izdarīt atzīmi par būvprojekta būvdarbu uzsākšanas nosacījumu izpildi.
   3. 3 (trīs) darbdienu laikā pēc nepieciešamās informācijas saņemšanas no Izpildītāja, Pasūtītājs Būvvaldē iesniedz dokumentus. Pasūtītājs 1 (vienas) darbdienas laikā paziņo Izpildītājam par būvatļaujā izdarīto atzīmi par visu būvdarbu uzsākšanas nosacījumu izpildi.
   4. Izpildītājs uzsākt būvdarbus var pēc būvatļaujā saņemtas atzīmes par visu būvdarbu uzsākšanas nosacījumu izpildi un rakšanas darbu atļauju saņemšanas.
   5. Izpildītājam ir jāiepazīstas ar būvprojekta tehniskajiem noteikumiem, saskaņojumiem.
   6. Izpildītājam ir jānodrošina, lai Būvdarbu veikšanai tiktu saņemti visi nepieciešamie apstiprinājumi. Visu nepieciešamo apstiprinājumu, atļauju, atzinumu un tehnisko prasību izmaksām jābūt iekļautām Līgumcenā.
   7. Ja Līguma izpildes laikā kāds apstiprinājums vai atļauja kļūst nederīga, Izpildītājam jāiegūst jauns vai labots apstiprinājums vai atļauja par saviem līdzekļiem.
   8. Ja normatīvie akti nosaka, ka būvprojekta īstenošanai ir nepieciešama būvtāfele, tad Izpildītājs tās izgatavošanas, uzstādīšanas un uzturēšanas izmaksas iekļauj finanšu piedāvājumā.
2. **Elektrība, ūdens**

Ja Izpildītājs ir lietojis Pasūtītāja elektroapgādes pieslēgumus, ūdeni, tad Izpildītājam ir jāatlīdzina Pasūtītājam par visu objektā patērēto elektrību, ūdeni vai citiem pakalpojumiem pēc piestādītā rēķina. Maksājamā summa ir jāaprēķina, pamatojoties uz veiktajiem nolasījumiem un piemērojamo tarifu par katru pakalpojumu. Piemērojamie tarifi ir tie, kas par attiecīgo pakalpojumu ir spēkā katra mēneša pēdējā dienā, kuras laikā tas tiek izmantots. Izpildītājam, pamatojoties uz būvprojektu, finanšu piedāvājumā ir jāiekļauj nepieciešamās izmaksas.

1. **Drošība objektā**
   1. Izpildītājam jāatzīmē visas izraktās bedres un citas bīstamas vietas ar šim nolūkam domātām zīmēm, žogiem, barjerām un brīdinājuma gaismām, lai nodrošinātu darbinieku un citu personu, kas var nonākt būvlaukumā, drošību.
   2. Jebkuram pagaidu tipa žogam, kuru izmanto Izpildītājs, jāaizsargā pret briesmām kā nepiederošas personas, tā arī strādnieki.
   3. Visiem grāvjiem, tranšejām bez jebkādiem pārrāvumiem jābūt apjoztiem ar stabilu, vismaz 1200 mm augstu žogu, kas kā minimums spēj izturēt 0.5 kN/m lielu slodzi visā tā augstumā. Citus nožogojuma veidus (plastikāta lentes vai siksnas, atsevišķas barjeras utt.) drīkst izmantot tikai brīdināšanas vajadzībām, piemēram, lai norobežotu materiālu uzglabāšanas zonas utt.
   4. Lai nodrošinātu piekļuvi būvtehnikai un transporta līdzekļiem, nožogojumu darba stundu laikā var noņemt pie nosacījuma, ka tiek nodrošināta vispārējā drošība un nožogojums nekavējoties atkal tiek uzstādīts uzreiz pēc darba dienas beigām, kā arī darba starplaikos.
   5. Pagaidu nožogojumam jābūt uzstādītam līdz Darbi ir pilnībā pabeigti, un objekts savests tādā kārtībā, lai neapdraudētu cilvēkus. Nožogojums netiek noņemts, kamēr grāvis nav aizbērts līdz apkārt esošajam līmenim.
   6. Izpildītājam nožogojums un citi drošības līdzekļi jāuztur labā kārtībā un regulāri jāpārbauda (arī nedēļas nogalēs), kā arī nekavējoties jānovērš jebkāda veida defekti, ja tādi radušies.
2. **Traucējumi saistībā ar piekļūšanu īpašumiem**

7.1.Izpildītājam pirms jebkādu traucējumu radīšanas īpašumiem, ierīcēm vai infrastruktūras objektiem jānodrošina alternatīvi piekļuves risinājumi. Īpašniekam/nomniekam vai īrniekam jānodrošina jebkāda veida palīdzība, lai novērstu jebkādu Darbu ietekmi un ļautu viņiem veikt normālu darbību.

7.2. Izpildītājam rakstiski jāinformē iedzīvotāji 5 (piecas) darbdienas iepriekš par laika periodu, kurā būs ierobežota piekļuve īpašumiem.

1. **Veselība un drošība**
   1. Uzņemoties jebkāda veida celtniecības darbus, nodošanu ekspluatācijā, pārbaužu veikšanu un defektu novēršanu, Izpildītājam jāievēro visi galvenie principi, kas noteikti Darba aizsardzības likumā, Ministru Kabineta noteikumos Nr.92 „Darba aizsardzības prasības, veicot būvdarbus”, kā arī visos citos nacionālajos
   2. Izpildītājam 2 (divu ) darbdienu laikā pēc Līguma noslēgšanas jāiesniedz Pasūtītājam nepieciešamā informācija, lai Valsts Darba Inspekcijai varētu sagatavot un nosūtīt Iepriekšēju paziņojumu par būvdarbu veikšanu.
2. **Troksnis**

Darbi ir jāveic tā, lai troksnis, ko tie rada, būtu tādā skaļumā, kas neapdraud veselību tiem cilvēkiem, kas strādā būvlaukumā vai dzīvo, vai strādā netālu no būvlaukuma, kā arī netraucē viņus miegā, atpūtā un darbā.

1. **Vides prasības**

10.1. Izpildītājam nav saistoši būvprojekta skaidrojoša apraksta sadaļā “Vides aizsardzības pasākumi” norādītie kritēriji. Uz Izpildītāju nav attiecināmas arī izvirzītās prasības par birstošo būvmateriālu un būvgružu pārvadāšanu.

10.2. Izbūvētā sadzīves kanalizācijas sistēmas posma pieslēguma laikā esošajai kanalizācijas sistēmai nedrīkst pieļaut neattīrītu notekūdeņu novadīšanu vidē. Darbu veikšanas projektā, kas Izpildītājam ir jāizstrādā, ir jāiekļauj Vides aizsardzības plāns.

1. **Darbu izpildes vietas un apkārtējās teritorijas tīrība**

11.1. Izpildītājs būs atbildīgs par atbilstošu Darbu izpildes vietas uzturēšanu un apkopšanu un aizvāks no būvlaukuma būvgružus un citus atkritumus, tiklīdz tie radīsies.

11.2. Izpildītājam jāveic visi nepieciešamie pasākumi, lai automašīnas, iebraucot un izbraucot no Darbu izpildes vietas uz blakus ceļiem vai ietvēm, neatstātu dubļus vai citus netīrumus un, lai jebkādi netīrumi, kas šādā veidā nokļuvuši uz šo ceļu, ielu virsmām, tiktu aizvākti. Būvuzņēmējam katras darbdienas beigās jāsatīra visi uz ielām, nonākušie netīrumi, grunts vai citi būvgruži, kas radušies būvdarbu laikā, panākot, ka ielu stāvoklis ir līdzvērtīgs blakus esošajām ielām, ceļiem ar analogu segumu. **Pēc pirmā Pasūtītāja aizrādījuma Izpildītājam 4 (četru) stundu laikā jālikvidē pārkāpumi un trūkumi.** **Izpildītājam jāuzņemas atbildība par saviem līdzekļiem atjaunot segumu, ja tā kvalitāte pēc būvdarbiem ir pasliktinājusies salīdzinājumā ar stāvokli pirms būvdarbiem**.

1. **Esošās būves un komunikācijas**

12.1. Izpildītājam jāievēro LR spēkā esošajos normatīvos aktos paredzētie komunikāciju aizsardzības pasākumi un atļaujas darbam šo komunikāciju tiešā tuvumā.

12.2. Ja Izpildītājs atradīs cauruli, kabeli vai citu komunikāciju, kas nav parādīta rasējumos, viņš informēs Būvuzraugu un iespējamo īpašnieku. Pirms darbu turpināšanas, piedaloties Pasūtītāja pārstāvim, Būvuzņēmēja būvdarbu vadītājam un atrastās komunikācijas īpašnieka pārstāvim tiek sastādīts akts par komunikācijas konstatēšanu, kura nav norādīta Būvprojektā. Akts ir dokuments, pamatojoties uz kuru var veikt grozījumus līgumā par papildus šķērsojamām komunikācijām.

12.3. **Ja būvniecības laikā tiek bojātas komunikācijas, kas norādītas, tad Izpildītājs par saviem līdzekļiem pilnā apjomā sedz nodarīto bojājumu apmaksu atbilstoši piestādītajiem komunikāciju turētāju rēķiniem.**

12.4. Izpildītājam ir jāņem vērā, ka dažas sabiedriskās iestādes vai privātie uzņēmumi var pieprasīt samaksu par sava personāla sniegtajiem pakalpojumiem līguma darbības laikā, piemēram, par komunikāciju atrašanās vietu dabā parādīšanu. Izpildītāja pienākums ir izpildīt šādas prasības, un finanšu piedāvājumā ir jāparedz šādu pakalpojumu izmaksas. Lai novērtētu iespējamo kopējo šādu izmaksu summu, pirms finanšu piedāvājuma iesniegšanas Izpildītājam ieteicams sazināties ar atbildīgajiem dienestiem un organizācijām un jāprecizē paredzamais laika patēriņš un saistītās izmaksas.

1. **Rakšanas darbi**

13.1. Nedrīkst uzsākt rakšanas darbus, kamēr nav saņemtas atbilstošas atļaujas.

13.2. Tranšeju malas ir visu laiku atbilstoši jānostiprina, nepieciešamās izmaksas iekļaujot finanšu piedāvājumā.

13.3. Viss izraktais materiāls, ko var atkārtoti izmantot Darbos, jāuzglabā materiālu pagaidu uzglabāšanas vietā. **Pasūtītājs nenodrošina ar materiālu pagaidu uzglabāšanas vietu.**

1. **Ūdens atsūknēšana**

14.1. Izpildītājam jāveic visi nepieciešamie pasākumi, lai novērstu gruntsūdeņu līmeņa celšanos cauruļvadu būvdarbu laikā, kamēr nav sasniegta pietiekama konstrukciju vai cauruļvadu aizbēruma masa, **lai novērstu to uzpeldēšanu.** Šo pasākumu izmaksas jāiekļauj finanšu piedāvājumā.

14.2. Ja tranšejās vai izraktajās bedrēs uzkrājas ūdens, Izpildītājam jānodrošina ūdens atsūknēšana vai novadīšana, izbūvējot nepieciešamās teknes, vaļņus vai izmantojot citus risinājumus, lai nodrošinātu, ka laikā, kamēr tiek veikta cauruļu ieguldīšana un apbēršana, formēta pamatne vai stiprinājumi, tranšejā neuzkrājas ūdens. Izpildītājam visā Darbu izpildes laikā jānodrošina būvvietā darba gatavībā atbilstošas jaudas aprīkojums.

Ja tranšejās vai bedrēs sakrājies ūdens, tas aizvadāms tā, lai netiktu nodarīti bojājumi ceļiem, pašvaldības vai privātam īpašumam, nenotiktu grāvju, drenāžas sistēmas piesārņošanās ar smiltīm, vai arī netiktu radīti citi nevajadzīgi traucējumi ielu vai ceļu lietošanā vai radīt draudus sabiedrības veselībai.

* 1. Izpildītājam ir savlaicīgi jāapseko un jāpārbauda Darbu izpildes vieta un jāievāc nepieciešamās papildus uzziņas par gruntsūdens līmeni, ja nepieciešams, jāveic jebkādi nepieciešamie kontroles rakumi, lai tas varētu atbilstoši sagatavot nepieciešamos ūdens atsūknēšanas vai novadīšanas darbus, lai pasargātu izbūvējamās konstrukcijas un to pamatnes.

Ja Izpildītājam ir paredzējis atsūknētos ūdeņus novadīt pilsētas notekūdeņu sistēmā, tad Izpildītājam ir jāvienojas ar Pasūtītāju par pieslēguma/novadīšanas vietu, novadīto ūdeņu apjoma uzskaiti un apmaksas kārtību. Tikai saņemot rakstisku Pasūtītāja atļauju, Izpildītājs ir tiesīgs, atsūknētos ūdeņus novadīt pilsētas centralizētajā kanalizācijas sistēmā.

1. **Ielas seguma atjaunošana**

15.1. Atjaunošanas rezultātā ielas stāvoklim jābūt tādam pašam vai labākam nekā sākotnēji. Atjaunošanas darbi jāveic atbilstoši būvprojektam.

15.2**.** **Par ārpus tranšejas zonas esošo segumu bojājumiem būvdarbu laikā Pasūtītājs papildus samaksu neveiks.** Būvuzņēmējam pirms piedāvājuma sagatavošanas ir nepieciešams apsekot teritoriju, kurā jāveic būvdarbi, un lai mazinātu riskus, ja nepieciešams, finanšu piedāvājumā ir jāiekļauj izmaksas, kuras būs nepieciešamas radīto seguma bojājumu novēršanai.

15.3. Visas pārbaudes, kas saistītas ar ielas pamata, veicamas atbilstoši „Ceļu specifikācijas 2017” norādītajām prasībām.

1. **Zālāja atjaunošana**

16.1. Visas ietekmētās zemes virskārta jāuzirdina līdz vismaz 100 mm dziļumam. Pirms melnzemes uzklāšanas jānovāc akmeņi un citi svešķermeņi, kuru izmērs pārsniedz 20 mm. Zeme jākultivē un jāatjauno pēc iespējas tuvāk tās sākotnējam stāvoklim. Akmeņi un būvgruži jānovāc un jānogādā uz atbērtni utilizācijai.

16.2. Sēklas jāsēj atbilstošā gadalaikā.

16.3. Izpildītājs par saviem līdzekļiem atkārtoti apsēs visas teritorijas, kurās, pēc Būvuzrauga uzskatiem, zāle nezeļ pietiekami labi.

**17. Cauruļu pārbaude**

Cauruļu pārbaude veicama saskaņā ar būvprojektā norādītajām prasībām.

**18. Protokolēšana ar fotogrāfiju palīdzību**

* 1. Pēc inženiertīklu nospraušanas Darbu pabeigšanas un pirms rakšanas darbu uzsākšanas Izpildītājs veicot fotografēšanu, fiksē būvdarbu teritorijas stāvoklii pirms būvdarbu uzsākšanas un iesniedz Pasūtītājam 1 (vienu) fotogrāfiju komplektu, kas ierakstīts CD. Rakšanas darbu uzsākšana pirms esošā stāvokļa fotofiksāžas nav atļauta.
  2. Izpildītājs, Pasūtītājs un, ja nepieciešams, Siguldas novada pašvaldības pārstāvis var papildus sastādīt aktu par būvdarbu teritorijas pirms būvdarbu uzsākšanu.
  3. Izpildītājam būvdarbu gaitā ir jāveic segto darbu un pārējo būvdarbu fiksēšana, veicot fotografēšanu. Būvuzņēmējam 1 digitālo fotogrāfiju komplekts, kas ierakstīts CD, ir jāpievieno izpilddokumentācijai.
  4. Izmaksas, kas saistītas ar fotofiksāžu veikšanu, ir jāiekļauj finanšu piedāvājumā.

1. **Sapulces objektā**
   1. Visa Līguma izpildes laikā ir jānotur būvsapulces. Būvsapulču norises laiku nosaka vienojoties. Būvsapulcēs piedalās: Izpildītāja atbildīgie speciālisti un citi pārstāvji (pēc nepieciešamības), Pasūtītāja pārstāvji, būvuzraugs, pašvaldības pārstāvji (pēc nepieciešamības).
   2. Būvsapulces protokolē Izpildītāja pārstāvis. Būvsapulces protokola projektu Izpildītāja pārstāvis būvsapulces dalībniekiem saskaņošanai nosūta 2 (divu) darbdienu laikā pēc būvsapulces.
2. **Citi dokumenti, ko nodrošina Izpildītājs** 
   1. Izpildītājs darbu veikšanas projekta izstrādi (turpmāk tekstā - DVP) veic saskaņā ar LR MK Ministru kabineta 2014. gada 21. oktobra noteikumiem Nr.655 par Latvijas būvnormatīvu LBN 310-14 "Darbu veikšanas projekts".

20.2. DVP ir jāizstrādā un jāiesniedz Pasūtītājam ne vēlāk kā 5 (piecu) darbdienu laikā pēc līguma parakstīšanas 2 (divos) eksemplāros papīra formā un digitāli. Pasūtītājs 3(trīs) darbdienu laikā izskata DVP, saskaņo vai norāda precizējumus, kurus Izpildītājam ir jāveic 2 (divu) darbdienu laikā. Pēc DVP saskaņošanas viens eksemplārs tiek nodots atbildīgajam būvdarbu vadītājam. Atbildīgais būvdarbu vadītājs ir atbildīgs par to, lai DVP būtu pieejams būvlaukumā strādājošajiem būvspeciālistiem un kontrolējošām institūcijām.

20.3. Izpildītājs katru nedēļu iesniedz Pasūtītājam pārskatu par plānotajiem nedēļas Darbiem, faktisko Darbu izpildi un, ja ir atšķirība starp plānoto un faktisko izpildi norāda novirzes iemeslus.

1. **Būvdarbu veikšanas dokumentācija**
   1. Lai Būvvaldē iesniegtu dokumentus par būvju gatavību ekspluatācijai, Izpildītājam Pasūtītājam jāiesniedz sekojoši dokumenti:
   2. Būvju un inženierkomunikāciju trasējuma nospraušanas plāns (papīra forma un CD) -2 eksemplāri;
   3. atzinumi-2 eksemplāri;
   4. rakšanas darbu atļaujas - 2 eksemplāri;
   5. būvizstrādājumu atbilstību apliecinoši dokumenti (ekspluatācijas īpašību deklarācijas, atbilstības deklarācijas u.c. ) – 2 eksemplāri;
   6. pārbaužu rezultāti – 2 eksemplāri;
   7. būvdarbu žurnāls;
   8. segto darbu akti – 2 eksemplāri;
   9. izbūvēto sadzīves kanalizācijas un ūdensapgādes tīklu izpildmērījumu plānu, kas izstrādāts atbilstoši Ministru kabineta noteikumiem Nr.281 prasībām, un iesniegts pašvaldības topogrāfiskās informācijas datubāzē. Papīra formā un elektroniski (CD) - 2 eksemplāri;
   10. izbūvēto sadzīves kanalizācijas un ūdensapgādes tīklu izpildshēmas, kuras ir sagatavotas uz inženierkomunikāciju izpildmērījumu plānu pamata, un papildinātas ar tīkla raksturīgo punktu piesaistēm pie esošām būvēm, izbūvēto aku diametru un materiālu, spiedvada mezglu un pārkrituma aku detalizācijām, papīra formā un elektroniski (CD) - 2 eksemplāri;
   11. fotofiksāžas par būvdarbu teritorijas stāvokli pēc darbu pabeigšanas elektroniski (CD)- 1 eksemplārs
   12. Darbu izpildes uzmērījumi jāsagatavo atbilstoši LR spēkā esošo normatīvo aktu prasībām, kā arī ņemot vērā, Siguldas novada pašvaldības 2012. gada 15. augusta saistošos noteikumus Nr.19 Par augstas detalizācijas topogrāfiskās informācijas aprites kārtību Siguldas novadā (skatīt <http://www.sigulda.lv/public/lat/pasvaldiba/dokumenti1/saistosie_noteikumi/>).
   13. Darbu izpildes uzmērījumi un visi citi dokumenti, lai būvuzraugs un Pasūtītājs tos varētu pārbaudīt, jāiesniedz vienā eksemplārā. Būvuzraugs un Pasūtītājs dokumentācijas pārbaudi veiks 5 (piecu) darbdienu laikā no dokumentācijas saņemšanas dienas. Pēc iesniegtās dokumentācijas pārbaudes, būvuzraugs un Pasūtītājs sniegs komentārus vai apstiprinājumu. Būvuzņēmējs ir atbildīgs par sniegto komentāru iestrādi iesniegtajā dokumentācijā un tās atkārtotu sagatavošanu un iesniegšanu Pasūtītājam.
   14. Ar Darbu izpildes un nodošanas ekspluatācijā saistīto dokumentu sagatavošanas izdevumi jāparedz finanšu piedāvājumā.
2. **Tehnoloģiskais pārtraukums**

22.1. Ja klimatiskie laika apstākļi būs nepiemēroti būvdarbu veikšanai ar Pasūtītāja rakstisku atļauju būvdarbiem tiks noteikts tehnoloģiskais pārtraukums, kas tiks fiksēts atsevišķā aktā, un ir pamatojums Līguma grozījumiem. Finanšu piedāvājuma virsizdevumos jāiekļauj izdevumi, kuri saistīti ar tehnoloģisko pārtraukumu. Nepieciešamības gadījumā, vērtēšanas posmā, iepirkuma komisija var pieprasīt detalizētu izdevumu tāmi.

22.2. Iespējamā tehnoloģiskā pārtraukuma laikā Izpildītājs veic visu darbus, kas saistīti ar ielas seguma uzturēšanu satiksmes nodrošināšanai (izņemot sniega tīrīšanu, pretslīdes materiāla izmantošanu) un izmaksas iekļauj Finanšu piedāvājuma virsizdevumos (Finanšu piedāvājumā norāda tehnoloģiskajam pārtraukumam plānotās izmaksas. Ja nebūs nepieciešams tehnoloģiskais pārtraukums Pasūtītājs paredzētās izmaksas neapmaksās).

**II nodaļa**

**Būvizstrādājumi, Darbu apjomi**

* + 1. **Vispārīgs apraksts**

1.1. Visiem būvizstrādājumiem, kas tiks piedāvāti un izmantoti būvdarbos ir jāievēro standarti šādā secībā: Latvijas nacionālā standarta statusā adaptētie Eiropas standarti, Eiropas tehniskie apstiprinājumi, kopējās tehniskās specifikācijas, citi starptautiskie standarti, kā arī citas tehniskās atsauces sistēmas, ko izveidojušas Eiropas standartizācijas institūcijas, vai, ja minēto standartu nav, šādā secībā: Latvijas nacionālie standarti, nacionālie tehniskie apstiprinājumi vai nacionālās tehniskās specifikācijas. Ja būvprojektā nav norādīti būvizstrādājumu standarti šādā secībā, tad noteicošā ir šajā punktā norādītā secība.

**1.2. Ja būvprojektā ir norāde uz konkrētu būvizstrādājumu pretendents piedāvājumā var piedāvāt ekvivalentu cita ražotāja būvizstrādājumu.** Ja būvprojektā nav dots būvizstrādājuma komentārs, Izpildītājam jāpieņem, ka jābūt atbilstībai II nodaļas 1.1. punktā norādītajam.

1.3. Ja būvdarbu laikā Izpildītājs piegādās būvizstrādājumus, kas pēc būvuzrauga viedokļa ir zemākas kvalitātes kā pieprasīts, Izpildītājam būs jāmaina būvizstrādājumu piegādātājs. Izmaksas, kas saistītas tādu materiālu iegādi segs Izpildītājs. Par būvlaukumā piegādāto būvizstrādājumu derīgumu un kvalitāti izlems būvuzraugs.

1.4. Izpildītājam jāievērtē, ka būvdarbu apjomos norādīto Darbu izpilde, būvizstrādājumu uzstādīšana ietver pilnu darba ciklu līdz attiecīgās detaļas, mezgla, izstrādājuma gatavībai pilnīgai ekspluatācijai, ietverot visus būvizstrādājumus, kas tehnoloģiski nepieciešami attiecīgā būves elementa drošai ekspluatācijai atbilstoši būvnormatīvu un ekspluatācijas noteikumu prasībām un ietverot visus nepieciešamos būvdarbus konkrēta Darba izpildei.

1.5. Izstrādājot piedāvājumu, apjomos jāiekļauj arī neuzrādītie darbi un materiāli, lai kvalitatīvi veiktu būvniecību atbilstoši konkrētā Izpildītāja pielietotajai tehnoloģijai, un bez kuriem nebūtu iespējama būvdarbu tehnoloģiski pareiza un spēkā esošajiem normatīviem atbilstoša veikšana pilnā apjomā.

**2. Būvprojekta būvdarbu apjomi**

|  |  |
| --- | --- |
| 2.1. Darbu un būvizstrādājumu apjomus skatīt būvprojektā. | |
| 2.2. Izstrādājot piedāvājumu, Izpildītājam rūpīgi iepazīties būvprojektu, Tehniskajām specifikācijām, līguma projektu, un finanšu piedāvājuma tāmju pozīciju izmaksās iekļaut arī atsevišķi neizdalītos darbus un būvizstrādājumus, lai kvalitatīvi veiktu būvniecību atbilstoši konkrētā Izpildītāja pielietotajai tehnoloģijai, un bez kuriem nebūtu iespējama būvdarbu tehnoloģiski pareiza un spēkā esošajiem normatīviem atbilstoša veikšana pilnā apjomā. | |
|  | | | |
|  |
|  |

3. pielikums

Tirgus izpētes nolikumam

Id. Nr. SA 2019 15

**Būvprojekts „Ūdensapgādes un sadzīves kanalizācijas tīklu izbūve Pīlādžu ielā, Peltēs, Siguldas pagastā, Siguldas novadā”**

Pievienots Nolikumam kā atsevišķs dokuments**.**

3. 1. pielikums

Tirgus izpētes nolikumam

Id. Nr. SA 2019 15

**Būvatļauja**

Pievienots Nolikumam kā atsevišķs dokuments**.**

4. pielikums

Tirgus izpētes nolikumam

Id. Nr. SA 2019 15

**Veikto būvdarbu saraksts[[5]](#footnote-5)**

|  |  |  |  |  |  |  |
| --- | --- | --- | --- | --- | --- | --- |
| Nr.  p.k. | Būvobjekta nosaukums, līguma nosaukums | Veikto būvdarbu īss raksturojums[[6]](#footnote-6) | Būvobjekta adrese | Būvdarbu pasūtītājs (nosaukums, adrese un kontakt-personas vārds uzvārds, tālrunis, e-pasts) | Būvdarbu uzsākšanas un pieņemšanas ekspluatācijā gads un mēnesis | Jānorāda dokumentu nosaukumi, kuri pievienoti sarakstam, lai  apliecinātu Nolikuma **8.5.** punktā prasīto pieredzi |
| 1. | *<…>* | *<…>* | *<…>* | *<…>* | <…>/<…> | *<…>* |
| 2. |  |  |  |  |  |  |

Ar šo uzņemos pilnu atbildību par veikto būvdarbu sarakstā ietverto informāciju.

Vārds, Uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ieņemamais amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. pielikums

Tirgus izpētes nolikumam

Id. Nr. SA 2019 15

Tehniskā piedāvājuma sagatavošanas vadlīnijas

Tehniskajā piedāvājumā Pretendents sniedz detalizētu skaidrojumu atbilstoši tālāk norādītajam Tehniskā piedāvājuma saturam un formai. Savu piedāvājumu Pretendents izstrādā atbilstoši iepirkuma Nolikumā, Tehniskajās specifikācijās, Būvprojektā un iepirkuma līguma projektā uzstādītajām prasībām, kā arī to papildina ar konkrēto piedāvāto būvizstrādājumu tehnisko specifikāciju.

**1.** **Atbildīgais būvdarbu vadītājs**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_<norāda vārdu, uzvārdu, sertifikāta Nr.>[[7]](#footnote-7).

2. Piedāvātie būvizstrādājumi

Jānorāda galvenie piedāvātie būvizstrādājumi, pamatojoties uz Būvprojektu, saskaņā ar 1. tabulu

1.tabula. Piedāvātie būvizstrādājumi

| Nr.p.k. | Būvizstrādājums/ iekārta | Būvizstrādājumu ražotājs | Marka, tips, Tehniskie parametri[[8]](#footnote-8) | Ražotāja un/ vai piegādātāja publiski pieejama interneta tīmekļvietne, kurā ir norādīta piedāvātā materiāla tehniskā specifikācija[[9]](#footnote-9) |
| --- | --- | --- | --- | --- |
| 1. | Pašteces kanalizācijas caurules Ø[[10]](#footnote-10) 160 |  |  |  |
| 2. | Polimērmateriāla akas |  |  |  |
| 3. | Sadzīves kanalizācijas aku vāki |  |  |  |
| 4. | Ūdensvada caurules Ø[[11]](#footnote-11) 110 |  |  |  |
| 5. | Pazemes tipa uzmavu servisa aizbīdņi ar teleskopisku pagarinātājkātu |  |  |  |
| 6. | Atloku adapteri caurulei Ø[[12]](#footnote-12) 110 |  |  |  |
| 7. | Grants seguma atjaunošanai nesaistītais minerālmateriālu maisījums ar frakciju 0/32 |  |  |  |
| 8. | Grants seguma atjaunošanai nesaistītais minerālmateriālu maisījums ar frakciju 0/45 |  |  |  |

**3. Darbu veikšanas kalendārais laika grafiks**

Sagatavojot Darbu veikšanas kalendāro laika grafiku, ir jāizmanto 2. tabulā norādīto veicamo darbu dalījums. Darbu plānojums jānorāda kalendārajās nedēļās (2.tabulā lietots saīsinājums KN), izņemot atliktos darbus. Sagatavojot kalendāro laika grafiku, ir jāņem vērā 2017. gada 9. maija MK noteikumos Nr. 253 „Atsevišķu inženierbūvju būvnoteikumi” noteiktie maksimālie termiņi.

2.tabula. Veicamo Darbu dalījums

| Nr.p.k. | Darbu posmi | Kalendārās nedēļas (KN) | | | | | | | | | | | | |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 KN | 2  KN | 3  KN | 4  KN | 5  KN | 6  KN | 7  KN | 8  KN | 9  KN | 10  KN | 11  KN | 12 KN | 13 KN |
| **1.** | **Sagatavošanās darbi:**  a. nepieciešamo dokumentu sagatavošana, iesniegšana Pasūtītājam, būvvaldei, lai saņemtu būvatļaujā atzīmi par būvdarbu uzsākšanas nosacījumu izpildi;  b. rakšanas atļaujas saņemšana;  c. jāizstrādā un jāsaskaņo satiksmes organizācijas shēma ar pašvaldību un VAS „Latvijas Valsts ceļi” Rīgas nodaļu;  d. trasējuma nospraušana;  e. citi sagatavošanās darbi. |  |  |  |  |  |  |  |  |  |  |  |  |  |
| **2.** | **Būvdarbi** |  |  |  |  |  |  |  |  |  |  |  |  |  |
| **3.** | **Nodošana ekspluatācijā**:  a. izpilddokumentācijas iesniegšana Pasūtītājam;  b. atzinumu pieprasīšana institūcijām, kuras izdevušas tehniskos noteikumus un Veselības inspekcijai[[13]](#footnote-13);  c. izpilddokumentācijas iesniegšana būvvaldē un būvvaldes darbs inženierbūves pieņemšanai ekspluatācijā. |  |  |  |  |  |  |  |  |  |  |  |  |  |

Vārds, Uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ieņemamais amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. pielikums

Tirgus izpētes nolikumam

Id. Nr. SA 2019 15

**Finanšu piedāvājums**

Pievienots Nolikumam kā atsevišķs dokuments**.**

7. pielikums

Tirgus izpētes nolikumam

Id. Nr. SA 2019 15

**Būvdarbu līgums Nr.**

Siguldas novada Siguldā 2019.gada \_\_\_.\_\_\_\_\_\_\_\_\_\_\_\_

**SIA „SALTAVOTS”**, reģistrācijas Nr. 40103055793, juridiskā adrese: Lakstīgalas iela 9B, Sigulda, Siguldas novads, LV – 2150, kuru uz statūtu pamata pārstāv valdes loceklis **Guntars Dambenieks** (turpmāk – Pasūtītājs), no vienas puses,

un

*<Izpildītāja nosaukums>, reģ.Nr.<reģistrācijas numurs>, <adrese>, <paraksta tiesīgās personas amats, vārds un uzvārds> personā[, kas rīkojas pamatojoties uz <atsauce uz dokumentu, kas apliecina paraksta tiesīgās personas tiesības parakstīt Līgumu>]* (turpmāk - Izpildītājs), no otras puses,

abi kopā turpmāk tekstā sauktas – Puses, katrs atsevišķi – Puse,

saskaņā ar tirgus izpētes „Ūdensapgādes un sadzīves kanalizācijas tīklu izbūve Pīlādžu ielā, Peltēs, Siguldas pagastā, Siguldas novadā”, id. Nr. SA 2019 15 (turpmāk – Iepirkums) rezultātiem, no brīvas gribas, bez viltus, maldības vai spaidiem noslēdz šādu līgumu (turpmāk – Līgums):

1. **Līguma priekšmets**

1.1. Pasūtītājs uzdod, bet Izpildītājs apņemas ar saviem spēkiem, tehniskajiem līdzekļiem un būvizstrādājumiem atbilstoši būvprojektam „Ūdensapgādes un sadzīves kanalizācijas tīklu izbūve Pīlādžu ielā, Peltēs, Siguldas pagastā, Siguldas novadā” (turpmāk - Būvprojekts), Tehniskajai specifikācijai veikt ūdensapgādes un sadzīves kanalizācijas tīklu izbūvi Pīlādžu ielas posmā Peltēs, Siguldas pagastā, Siguldas novadā (turpmāk – Darbi, Līguma tekstā saukts arī – Objekts), kā arī nodrošināt Darbu garantijas saistību izpildi.

1.2. Darbi veicami atbilstoši Latvijas Republikas normatīvajiem aktiem, noteikumiem utt., kas reglamentē vai ir attiecināmi uz Līgumā noteiktajiem Darbiem un to izpildi. Darbi sevī ietver visus Līgumā Objekta izbūvei un nodošanai ekspluatācijā nepieciešamos Darbus, to vadību un organizēšanu, darbiem nepieciešamo būvizstrādājumu piegādi, Darbu nodošanu, izpilddokumentācijas sagatavošanu un citas darbības, kuras izriet no šī Līguma un kuru vērtība ir ierēķināta Līgumcenā.

1. **Līgumcena un apmaksas kārtība**
   1. Līgumcena par Līguma 1.1. punktā noteikto Darbu izpildi tiek noteikta < *EUR summa ar cipariem un vārdiem no piedāvājuma>* bez pievienotā vērtības nodokļa.
   2. Saskaņā ar Pievienotās vērtības nodokļa likuma 142. pantu pievienotās vērtības nodokli par būvdarbiem maksā Pasūtītājs (nodokļa apgrieztā maksāšana).
   3. Izpildītājam nav tiesību prasīt papildu samaksu no Pasūtītāja, ja Līguma izpildes laikā tiek konstatēts, ka Izpildītājs nav iekļāvis visus nepieciešamos Darbus vai būvizstrādājumus, vai citas izmaksas saskaņā ar Tehnisko specifikāciju un situāciju Darbu izpildes vietā, kļūdījies Darbu cenās, nav piedāvājis cenu par visu Darbu apjomu, kas nepieciešams Darbu nodošanai Pasūtītājam saskaņā ar Līgumu. Šajā punktā minētās papildu izmaksas, kas nepieciešamas, lai veiktu visus nepieciešamos Darbus tādā apjomā un kvalitātē, lai pilnā apmērā izpildītu Līgumu, sedz Izpildītājs.
   4. Līgumcena var samazināties jau sākotnēji iekļautajiem Darbiem Finanšu piedāvājuma tāmēs, pamatojoties, piemēram, uz izbūvēto cauruļvadu garumu un ar to saistīto labiekārtojuma apjomu, skataku skaitu, šķērsojošo komunikāciju skaita samazinājumu u.c., par ko Līdzējiem jānoslēdz vienošanās.
   5. Papildus Līgumcenai Pasūtītājs var veikt samaksu, neveicot jaunu iepirkumu, tikai tādu papildu darbu izmaksu segšanai, kas jau sākotnēji tika iekļauti Finanšu piedāvājuma lokālajā tāmē un par ko tika rīkota Tirgus izpēte, bet, kuru apjoms ir palielinājies, par izmaksu pamatu, ņemot Finanšu piedāvājumā norādīto vienību izcenojumus, ja tos konkrētam gadījumam iespējams, piemērot, un par ko Pusēm ir jānoslēdz Vienošanās. Maksimālais pieļaujamais Līgumcenas palielinājums ir līdz 10% (desmit procenti) no Līgumcenas.
   6. Samaksa par Darbu izpildi tiek veikta 30 (trīsdesmit) kalendāro dienu laikā pēc visu Līguma 2.8. punktā norādīto dokumentu saņemšanas. Samaksas termiņu sāk skaitīt no pēdējā dokumenta iesniegšanas dienas.
   7. Par rēķinu samaksas dienu tiek uzskatīta diena, kad Pasūtītājs ir pārskaitījis naudu uz Izpildītāja norādīto bankas norēķinu kontu.
   8. Dokumenti maksājuma saņemšanai:

2.8.1. Pušu un būvuzrauga apstiprināts Darbu izpildes akts 2 (divos) eksemplāros;

2.8.2. Siguldas novada būvvaldes akts par inženierbūves pieņemšanu ekspluatācijā;

2.8.3. Pušu parakstīts Darbu nodošanas – pieņemšanas akts;

2.8.4. Rēķins par Darbu izpildi atbilstoši Darbu izpildes aktam.

2.9. Līgumsodu un/vai zaudējumus Izpildītājs atmaksā Pasūtītājam vai Pasūtītājs atskaita no Izpildītājam paredzētā maksājuma.

**3. Neparedzētie Darbi**

3.1. Līguma darbības laikā var tikt veikti neparedzētie Darbi, neveicot jaunu iepirkumu, šajā sadaļā noteiktajā kārtībā.

3.2. Neparedzētie Darbi var tikt veikti, ja tiek konstatēta nepieciešamība veikt tādus būvdarbus, kas sākotnēji netika iekļauti Tehniskajās specifikācijās un Būvprojektā, un nebija iespējams tos konstatēt.

3.3. Konstatējot nepieciešamību veikt neparedzētos Darbus, Izpildītājs sagatavo Darbu izmaiņu aktu par neparedzēto Darbu nepieciešamību, to apjomu un rašanās iemesliem. Izpildītāja sagatavotu un parakstītu Darbu izmaiņu aktu Izpildītājs iesniedz saskaņošanai būvuzraugam un pēc būvuzrauga saskaņojuma saņemšanas iesniedz to izskatīšanai Pasūtītājam. Darbu izmaiņu aktu paraksta Izpildītājs, būvuzraugs un Pasūtītājs.

3.4. Puses vienojas, ka neparedzēto Darbu cenas tiks noteiktas atbilstoši Finanšu piedāvājuma tāmēs iekļauto analogo būvdarbu vienību cenām vai, ja Finanšu piedāvājuma tāmēs analogu būvdarbu nav- vadoties, no attiecīgu (līdzīgu) būvdarbu vienību cenām tirgū.

3.5. Neparedzēto Darbu maksimālais pieļaujamais Līgumcenas palielinājums ir līdz 10% (desmit procenti) no Līgumcenas.

3.6. Izpildītājs, pamatojoties uz Pušu un būvuzrauga parakstītajā Darbu izmaiņu aktā norādīto, sagatavo tāmi par neparedzēto būvdarbu izmaksām un iesniedz to izskatīšanai Pasūtītājam.

3.7. Pasūtītājs 5 (piecu) darbdienu laikā no tāmes saņemšanas dienas izskata un saskaņo to vai arī sniedz pamatotu atteikumu tāmes vai kādas tāmē norādītās pozīcijas saskaņošanai.

3.8. Pēc neparedzēto būvdarbu izmaksu tāmes saskaņošanas Izpildītājs un Pasūtītājs noslēdz rakstisku vienošanos pie Līguma par neparedzēto būvdarbu izpildi. Pasūtītājam ir tiesības neslēgt vienošanos par šajā punktā minēto būvdarbu izpildi arī pēc tāmes saskaņošanas.

3.9. Neparedzēto Darbu veikšanas gadījumā var tik pagarināts Līguma izpildes termiņš.

**4.** **Līguma termiņš**

* 1. Līgums stājas spēkā pēc abpusējas parakstīšanas un darbojas līdz Līguma saistību pilnīgai izpildei.
  2. Līguma izpildes termiņš \_\_\_\_\_\_\_\_\_\_\_\_\_\_\_\_\_kalendārās nedēļas no Līguma parakstīšanas dienas, neskaitot tehnoloģisko pārtraukumu, ja tāds klimatisko apstākļu dēļ būs nepieciešams.
  3. Darbu posmu izpildes kalendārās nedēļas saskaņā ar Izpildītāja piedāvājumā iekļauto Darbu veikšanas kalendāro laika grafiku (Līguma Pielikums Nr.3).

**5. Pasūtītāja pienākumi un tiesības**

5.1. Pirms Darbu uzsākšanas izsniegt Izpildītājam Līgumā noteiktā Būvprojekta dokumentāciju.

5.2. Nodrošināt Izpildītāja darbinieku piekļūšanu Darbu izpildes vietai.

5.3. Pasūtītājs būvuzraudzībai Līgumā noteiktajā Objektā nodrošina būvuzraugu, kas veic būvuzraudzību atbilstoši Latvijas Republikas spēkā esošo normatīvo aktu prasībām.

5.4. 5 (piecu) darbdienu laikā parakstīt Izpildītāja iesniegtos Darbu izpildes aktus vai nosūtīt motivētu atteikumu to darīt, nodrošinot, ka šajā Līguma punktā noteiktajā termiņā aktus paraksta vai atteikumu iebildumu gadījumā nosūta arī būvuzraugs.

5.5. Veikt maksājumus par izpildītiem Darbiem Līgumā noteiktajā termiņā un kārtībā.

5.6. Pasūtītājam ir pienākums Līguma darbības laikā nekavējoties brīdināt Izpildītāju par neparedzētiem apstākļiem, kādi radušies no Pasūtītāja neatkarīgu iemeslu dēļ un kuru dēļ var tikt traucēta Līguma izpilde.

5.7. Pasūtītājam ir pienākums ne vēlāk kā 5 (piecu) darbdienu izskatīt visu no Izpildītāja saņemto izpilddokumentāciju, šajā laikā piekrītot vai izsakot savas iebildes. Pasūtītājam ir tiesības neparakstīt apliecinājumu par inženierbūves gatavību ekspluatācijai, ja izpilddokumentācija pilnīgi vai daļēji nav nodota Pasūtītājam.

5.8. Pasūtītājam ir tiesības jebkurā brīdī veikt Darbu un to izpildes pārbaudi, pārbaudot to atbilstību Būvprojekta, Līguma un tā pielikumu nosacījumiem. Šajā Līguma punktā noteiktās pārbaudes ir tiesīgs veikt Pasūtītājs, kā arī Pasūtītājs pēc saviem ieskatiem ir tiesīgs pieaicināt jebkuras trešās personas šajā Līguma punktā noteikto pārbaužu veikšanai.

5.9. Pasūtītājam ir arī citas Līgumā un normatīvajos aktos noteiktās tiesības.

**6. Izpildītāja pienākumi un tiesības**

6.1. Izpildīt Darbus Līgumā noteiktajos termiņos atbilstoši Būvprojekta, Līguma, tā pielikumu nosacījumiem.

6.2. Uzņemties atbildību par riskiem, kas var rasties Darbu izpildes gaitā (nelaimes gadījumi, bojājumu rašanās, zaudējumu nodarīšana Pasūtītājam, trešajām personām u.c.) par laika periodu no Darbu uzsākšanas līdz inženierbūves pieņemšanai ekspluatācijā.

6.3. Izpildītājs savā vārdā un uz sava rēķina veic civiltiesisko apdrošināšanu atbilstoši Ministru kabineta 2014. gada 19. augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un iesniedz Pasūtītājam atbilstošu Izpildītāja apdrošināšanas polises un atbildīgā būvdarbu vadītāja apdrošināšanas polises oriģinālu vai apdrošinātāja izsniegtu kopiju. Ja apdrošināšanas līgums noslēgts uz noteiktu termiņu, Izpildītājs kopā ar apdrošināšanas polisi Pasūtītājam iesniedz apdrošināšanas sabiedrības izziņu – dokumentu, kas apliecina apdrošināšanas aizsardzības esību attiecībā uz konkrēto objektu.

6.4. Iecelt no Izpildītāja darbinieku vidus darba aizsardzības koordinatoru. Izpildītājs šajā punktā noteikto koordinatoru nosaka ar rīkojumu pirms Darbu uzsākšanas un iesniedz minēto rīkojumu Pasūtītājam. Par visām un jebkādām sekām, un negadījumiem, kas rodas dēļ tā, ka Izpildītājs neievēro darba aizsardzības prasībās, izpildot Darbus, atbild Izpildītājs.

6.5. Nodrošināt, ka Darbus vadīs sertificēts atbildīgais būvdarbu vadītājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_, sertifikāta Nr.\_\_\_\_\_\_\_\_\_\_\_\_\_\_\_\_\_\_, tālrunis\_\_\_\_\_\_\_\_\_\_\_\_\_\_\_\_.

6.6. Saņemt visas Darbu sagatavošanas un veikšanas laikā nepieciešamās atļaujas un saskaņojumus no trešajām personām, no kurām ir atkarīgi kādi būvniecības veikšanas apstākļi.

6.7. Saņemt Darbu pieņemšanai ekspluatācijā visus nepieciešamos atzinumus.

6.8. Nodrošināt jebkurā laikā būvuzrauga, būvinspektora, Pasūtītāja pārstāvju un citu kontrolējošo iestāžu pilnvaroto personu iekļūšanu Darbu izpildes vietā.

6.9. Darbu izpildes laikā, konstatētie defekti un/vai trūkumi tiek fiksēti, Līdzējiem parakstot Darbu defektu aktu. Pasūtītāja atbildīgā persona telefoniski vai rakstiski pa e-pastu paziņo Izpildītājam par konstatētajiem defektiem, norādot laiku, kurā Izpildītājam ir jāierodas, lai sastādītu Defektu aktu. Izpildītājam ir pienākums ierasties Pasūtītāja norādītajā laikā, ja Izpildītājs savas vainas dēļ neierodas uz Defekta akta sastādīšanu, tad tiek uzskatīts, ka Izpildītājs atzīst Pasūtītāja konstatētos defektus vai trūkumus. Šādā gadījumā Pasūtītājs nosūta Izpildītājamvienpusēji sastādītu Defekta aktu, kurš ir saistošs abiem Līdzējiem.

6.10. Saskaņā ar Līguma 6.9.apakšpunktā minēto, konstatētos defektus un/vai trūkumus Izpildītājs novērš Darbu defekta aktā norādītajā termiņā, ja defektu vai trūkumu novēršanai tehniski ir nepieciešams ilgāks laiks, citā Līdzēju rakstveidā saskaņotā termiņā.

6.11.Gadījumā ja IzpildītājsDarbu defektu aktā konstatētos defektus vai trūkumus nenovērš Līguma 6.10. apakšpunktā noteiktajā termiņā, Pasūtītājam ir tiesības novērst defektus un trūkumus uz Izpildītāja rēķina, iepriekš par to rakstiski informējot Izpildītāju.

6.12. 3(trīs) darbdienu laikā, skaitot no Līguma spēkā stāšanās dienas, Izpildītājs iesniedz Pasūtītājam būvdarbos iesaistīto Apakšuzņēmēju, ja tādus plānots iesaistīt (ieskaitot apakšuzņēmēju apakšuzņēmējus), sarakstu, kurā norāda, Apakšuzņēmēja nosaukumu, kontaktinformāciju un tā pārstāvēt tiesīgo personu, ciktāl minētā informācija ir zināma. Līguma izpildes laikā Izpildītājam jāpaziņo Pasūtītājam par jebkurām minētās informācijas izmaiņām, kā arī jāpapildina saraksts ar informāciju par Apakšuzņēmēju, kas tiek vēlāk iesaistīts būvdarbu veikšanā.

**7. Darbu pieņemšana - nodošana**

7.1. Līgumā noteiktie Darbi, izņemot atliktos Darbus, uzskatāmi par pilnībā pabeigtiem ar dienu, kad Siguldas novada būvvalde inženierbūvi ir pieņēmusi ekspluatācijā saskaņā ar Latvijas Republikas spēkā esošo normatīvo aktu prasībām.

7.2. Darbu nodošana, izņemot atliktos Darbus, Pasūtītājam, tiek noformēta ar Darbu nodošanas – pieņemšanas aktu, parakstot to abu Līdzēju Pusēm. Priekšnoteikums Darbu nodošanas - pieņemšanas akta parakstīšanai ir Siguldas novada būvvaldes akts par inženierbūves pieņemšanu ekspluatācijā.

**8**. **Personāla un apakšuzņēmēju nomaiņa un jauna personāla un apakšuzņēmēju piesaiste**

8.1. Izpildītājs nav tiesīgs bez saskaņošanas ar Pasūtītāju veikt Izpildītāja tirgus izpētes piedāvājumā norādītā personāla un apakšuzņēmēju nomaiņu, un iesaistīt papildu apakšuzņēmējus Līguma izpildē. Pasūtītājs ir tiesīgs prasīt personāla un apakšuzņēmēja viedokli par nomaiņas iemesliem.

8.2. Piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai gadījumos, kad piedāvātajam personālam nav vismaz tāda pati kvalifikācija.

8.3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:

8.3.1. piedāvātais apakšuzņēmējs neatbilst tirgus izpētes dokumentos apakšuzņēmējiem izvirzītajām prasībām;

8.3.2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību tirgus izpētes dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu tirgus izpētē izraudzītais pretendents atsaucies, apliecinot savu atbilstību Iepirkumā noteiktajām prasībām;

8.3.3. apakšuzņēmēja maiņas rezultātā tiktu izdarīti tādi grozījumi Pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši tirgus izpētes dokumentos noteiktajiem piedāvājuma izvērtēšanas kritērijiem.

8.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši tirgus izpētes dokumentos noteiktajiem piedāvājuma izvērtēšanas kritērijiem.

8.5. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šā panta noteikumiem.

**9. Pušu atbildīgās personas**

9.1. Pasūtītājs par atbildīgo personu Līguma izpildes laikā nozīmē <>, tālrunis <>, e-pasta adrese: <>.

9.2. Izpildītājs par atbildīgo personu Līguma izpildes laikā nozīmē <>, tālrunis <>, e-pasta adrese: <>.

9.3. Pušu atbildīgajām personām ir tiesības Līguma darbības laikā risināt organizatoriskos jautājumus, kas saistīti ar Līguma izpildi;

9.4. Atbildīgās personas kontaktējoties izmanto Līguma 9.1. un 9.2.punktā minētos rekvizītus (tālruņu numurus, e-pasta adreses).

9.5. Atbildīgajām personām nav tiesību veikt labojumus vai izdarīt grozījumus šajā Līgumā vai tā pielikumos.

**10. Garantijas termiņš**

10.1. Garantijas laiks izpildītajiem Darbiem ir ne mazāk kā 36 (trīsdesmit seši) mēneši, skaitot no dienas, kad Objekts pēc Darbu pabeigšanas ir pieņemts ekspluatācijā saskaņā ar Latvijas Republikā spēkā esošo normatīvo aktu prasībām.

10.2. Pasūtītājam ir tiesības Līguma 10.1.punktā noteiktajā Darbu garantijas termiņā pieteikt Izpildītājam pretenzijas par Darbu kvalitāti, Darbu apslēptiem defektiem, kā arī Darba bojājumiem, kurus nebija iespējams konstatēt pieņemot Darbu, kurus Izpildītājs novērš uz sava rēķina 15 (piecpadsmit) kalendāro dienu laikā no Pasūtītāja pretenzijas saņemšanas dienas.

10.3. Ja Izpildītājs nevar izpildīt Līguma 10.2.punktā noteiktos Darbus Līguma 10.2.punktā noteiktajā termiņā vai atsakās tos veikt, tad Pasūtītājam ir tiesības šo Darbu izpildei pēc savas izvēles piesaistīt citu būvsabiedrību, kura izpilda šos Darbus. Izdevumus, kas saistīti ar citas būvsabiedrības piesaisti par šajā Līguma punktā noteikto Darbu izpildi Pasūtītājs pieprasa Izpildītājam.

**11. Līgumsods**

11.1. Darbu posmu izpildes termiņu neievērošanas gadījumā, saskaņā ar Līguma 4.3. punktu, Pasūtītājam ir tiesības prasīt Izpildītājam maksāt līgumsodu 0,5% (nulle komats pieci procenti) apmērā no Līgumcenas par katru kavējuma dienu, bet ne vairāk par 10% (desmit procenti) no Līgumcenas. Darbu posmu izpildes termiņi saskaņā ar Izpildītāja piedāvājumā iekļauto Darbu veikšanas kalendāro laika grafiku (Līguma Pielikums Nr.3).

11.2. Gadījumā, ja Izpildītājs nenovērš trūkumus, kuri fiksēti Darbu defektu aktā, Pasūtītāja norādītajā termiņā, Pasūtītājam ir tiesības prasīt Izpildītājam maksāt līgumsodu 1% (viens procents) apmērā no Līgumcenas par katru kavējuma dienu, bet ne vairāk par 10% (desmit procenti) no Līgumcenas.

11.3. Izpildītājs ir tiesības prasīt Pasūtītājam maksāt līgumsodu 0,5 % (nulle komats pieci procenti) no nesamaksātas summas par katru kavējuma dienu, bet ne vairāk kā 10% (desmit procenti) no Līgumcenas.

11.5. Līguma 11.1. un 11.2. punktā noteiktā līgumsoda kopējā summa nevar pārsniegt 10% (desmit procenti) no Līgumcenas.

**12. Līguma izbeigšana**

12.1. Līgums var tikt izbeigts pirms termiņa Līgumā noteiktajā kārtībā vai Pusēm savstarpēji vienojoties, vai Pasūtītājam vienpusēji atkāpjoties no Līguma ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

12.2. Pasūtītājam ir tiesības vienpusēji izbeigt Līgumu, iepriekš par to rakstiski paziņojot Izpildītājam, ja iestājies vismaz viens no šādiem nosacījumiem:

12.2.1. Izpildītājs Līgumā noteikto Darbu posmu izpildes termiņu, kas tiek aprēķināts kalendārajās nedēļās, kavē vairāk nekā 20 (divdesmit) kalendārās dienas;

12.2.2. Izpildītājs Darbus pilda neatbilstoši Līguma un tā pielikumu nosacījumiem;

12.2.3. Izpildītājam ir pasludināts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība.

**13. Strīdu izskatīšana**

13.1. Strīdus un nesaskaņas, kas var rasties Līguma izpildes rezultātā vai sakarā ar Līgumu, Puses risina savstarpēju pārrunu ceļā. Ja Puses nevar panākt vienošanos, tad domstarpības izskatāmas Latvijas Republikas tiesā Latvijas Republikas normatīvajos aktos noteiktajā kārtībā.

13.2. Jautājumos, kas netiek noregulēti šajā Līgumā, Puses vadās pēc Latvijas Republikā spēkā esošajiem tiesību aktiem.

**14. Personas datu aizsardzība**

14.1. Ja Līguma un ar to saistīto pienākumu izpildes gaitā Pušu rīcībā nonāk informācija, kas saistīta ar konkrētām fiziskām personām (turpmāk - Personas dati), Puses apņemas:

14.1.1. nodrošināt datu konfidencialitāti un datus izmantot tikai Līgumā noteikto pienākumu pildīšanai un mērķu sasniegšanai;

14.1.2. bez otras Puses rakstiskas piekrišanas šos datus trešajām personām izpaust tikai normatīvajos aktos noteiktajos gadījumos. Jebkurā gadījumā par Personas datu nodošanu trešajai personai Puses informē viena otru.

14.2. Puses informē viena otru par izmaiņām iesniegtajos Personas datos, ja tie zaudējuši savu aktualitāti, nav precīzi vai lūdz tos dzēst, ja Pusēm vairs nav tiesiska pamata apstrādāt šos datus. Puse, kas nodod personas datus, ir atbildīga par datu precizitāti un tiesiskā pamata noteikšanu datu apstrādei.

14.3. Pēc Līguma saistību izpildes Izpildītājs dzēš tā rīcībā esošos Personas datus vai, ja tam ir tiesisks pamats, uzglabā tos tikai normatīvajos aktos paredzēto laika periodu.

14.4. Apstrādājot datus, Pusēm ir pienākums ievērot Latvijas Republikā spēkā esošo normatīvo aktu prasības. Pusēm nav tiesību nodot datus ārpus Eiropas Savienības un Eiropas Ekonomiskās zonas robežām.

**15. Citi noteikumi**

15.1. Līgums stājas spēkā ar tā parakstīšanas brīdi un ir spēkā līdz brīdim, kad Puses ir savas ar šo Līgumu pielīgtās saistības izpildījušas pilnā apmērā vai ir noslēgušas vienošanos par Līguma izbeigšanu.

15.2. Jebkuri grozījumi Līgumā jānoformē rakstiski un jāparaksta Pusēm. Rakstiski noformēti un Pušu parakstīti Līguma grozījumi kļūst par Līguma neatņemamu sastāvdaļu.

15.3. Šī Līguma sadaļu virsraksti ir lietoti vienīgi ērtībai un nevar tikt izmantoti šī Līguma noteikumu interpretācijai.

15.4. Ja kāds no Līguma noteikumiem zaudē spēku normatīvo aktu grozījumu rezultātā, pārējie Līguma noteikumi nezaudē spēku un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.

15.5. Ja kādai no Pusēm tiek mainīts juridiskais statuss vai kādi šajā Līgumā minētie Pušu vai Pušu pārstāvju rekvizīti, tālruņa, faksa numuri, adreses, u.c. vai Pušu pārstāvji, tad tā nekavējoties rakstiski, paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi.

15.6. Līgums sagatavots 2 (divos) eksemplāros – viens Pasūtītājam un viens Izpildītājam

15.7. Līgumam tā parakstīšanas brīdī tiek pievienoti šādi pielikumi, kas ir Līguma neatņemama sastāvdaļa:

1.pielikums – Iepirkuma Tehniskā specifikācija;

2. pielikums – Būvprojekts „Ūdensapgādes un sadzīves kanalizācijas tīklu izbūve Pīlādžu ielā, Peltēs, Siguldas pagastā, Siguldas novadā” elektroniskā datu nesējā (CD);

3.pielikums – ­­­­­­­­­­­­­­­­­­­­*< Izpildītāja nosaukums>* piedāvājuma kopija;

4. pielikums - Sarakste Iepirkuma norises laikā *(ja attiecas).*

**16. Pušu juridiskās adreses un rekvizīti**

|  |  |
| --- | --- |
| **Pasūtītājs**  **SIA „SALTAVOTS”**  Reģ. Nr. 40103055793  PVN kods: LV 40103055793  Lakstīgalas iela 9B, Sigulda, LV-2150  AS „SEB banka”  Bankas kods UNLALV2X  Konta Nr.LV15UNLA0027800508704  SIA “SALTAVOTS” valdes loceklis  Guntars Dambenieks  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(paraksts)* | **Izpildītājs** |

1. Viena kalendārā nedēļai ir 7 kalendārās dienas [↑](#footnote-ref-1)
2. 2016. gada finanšu apgrozījums+2017. gada finanšu apgrozījums+2018. gada finanšu apgrozījums/3 [↑](#footnote-ref-2)
3. Skaidrojums par mazajiem un vidējiem uzņēmumiem Iepirkumu uzraudzības biroja tīmekļvietnē internetā (Iepirkumu veicējiem→Iepirkumu vadlīnijas→Skaidrojumi un ieteikumi): https://www.iub.gov.lv/sites/default/files/upload/skaidrojums\_mazajie\_videjie\_uzn.pdf [↑](#footnote-ref-3)
4. Viena kalendārā nedēļair 7 kalendārās dienas [↑](#footnote-ref-4)
5. Pretendentam jānorāda informācija tikai par tiem veiktajiem būvdarbiem, kas apliecina Nolikuma 8.5. punktā prasīto pieredzi. [↑](#footnote-ref-5)
6. Lai pierādītu atbilstību Nolikuma 8.5. punktā prasītajai pieredzei [↑](#footnote-ref-6)
7. Ārvalstu atbildīgā būvdarbu vadītāja piesaistes gadījumā Pretendents iesniedz apliecinājumu, ka tā piesaistītais ārvalstu speciālists ir tiesīgi sniegt konkrētos pakalpojumus, kā arī gadījumā, ja ar pretendentu tiks noslēgts iepirkuma līgums, tas ne vēlāk kā 5 (piecu) darbdienu laikā no Līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā. Pasūtītājam būs jāiesniedz atzīšanas institūcijas izsniegta atļauja par īslaicīgo pakalpojumu sniegšanu (vai arī atteikumu izsniegt atļauju), tiklīdz speciālists to saņems. [↑](#footnote-ref-7)
8. Paskaidrojums- Tehniskiem parametriem jāsatur tāda apjoma informācija, lai iepirkuma komisija var pārliecināties, ka piedāvātais būvizstrādājums atbilst būvprojekta, Tehnisko specifikāciju, Nolikuma prasībām. [↑](#footnote-ref-8)
9. Ja informācija nav interneta tīmekļvietnē tehniskā specifikācija ir jāpievieno Tehniskajam piedāvājumam. [↑](#footnote-ref-9)
10. Cauruļu ārējais diametrs [↑](#footnote-ref-10)
11. Cauruļu ārējais diametrs [↑](#footnote-ref-11)
12. Cauruļu ārējais diametrs [↑](#footnote-ref-12)
13. 2017. gada 9. maija MK noteikumu Nr. 253 „Atsevišķu inženierbūvju būvnoteikumi” 161. punkts [↑](#footnote-ref-13)